Трампнинг импичменти қачон кўриб чиқилиши маълум бўлди | Qalampir.uz\nТрампнинг импичменти қачон кўриб чиқилиши маълум бўлди\nОлам\t22 Январь 09:16 2643\nАҚШ Конгресси Сенатидаги республикачилар етакчиси Митч Макконнелл демократ сенаторлар етакчиси Чак Шумерга собиқ Президент Дональд Трампга қарши импичмент жараёнининг биринчи босқичлари жадвалини юборди. Бу ҳақда Макконнеллнинг ижтимоий тармоқдаги саҳифасида хабар берилган.\nРеспубликачилар таклифига биноан Вакиллар палатаси жорий йилнинг 28 январь куни айблов хулосасини Сенатга тақдим этиши керак. Шундан сўнг, Трампга импичмент моддаларига жавоб тайёрлаш учун бир ҳафта, судгача эслатмани топшириш учун яна бир ҳафта муддат бериш таклиф қилинмоқда.\nШундай қилиб, республикачилар жараёнга тайёргарлик кўриш учун Трампнинг мудофаасига 11 февралга қадар вақт беришмоқчи.\n"Шундан сўнг Вакиллар палатаси икки кун ичида ўз мудофаа баёнотларини тақдим қилиши керак", дейилган хабарда.\nТаклиф этилган жадвалга кўра, Сенатда импичмент жараёни 2021 йилнинг 13 февралидан кеч бошланмаслиги керак.\nАввалроқ, Макконелл Трампнинг импичментини кўриб чиқишни кейинга қолдириши мумкин, деган гаплар ҳам тарқалган.\nАҚШда 2020 йил 3 ноябрь куни президентлик сайловлари бўлиб ўтди. Президентликка асосий даъвогарлар – демократ Жо Байден ва республикачи Дональд Трамп эди. Оммавий овоз бериш ва сайловчиларнинг овоз бериш натижаларига кўра, Байден ғалаба қозонди, аммо Трамп сайлов натижаларини тан олмади ва судларга даъво қилди.\n6 январь куни Трампнинг тарафдорлари мамлакат пойтахти Вашингтондаги Капитолий олдида намойиш уюштириб, Конгресс биносига бостириб кирди. Капитолийга ҳужум фонида Трампга иккинчи импичмент эълон қилинди. Шундан сўнг, бир қатор мессенжерлар ҳам Трампнинг аккаунтларини блоклади.\nЎша куни бу воқеалардан аввалроқ Трамп Вашингтонда тарафдорлари билан учрашиб, унда тўпланганларни Капитолийга келиб, қонун чиқарувчиларга “ўғирланган сайловлар” бўйича ўз норозиликларини билдиришга чақирган.\nТрамп вакиллар палатаси икки марта импичмент эълон қилган АҚШ тарихидаги биринчи Президент бўлди. Трампга 2019 йил декабрида биринчи марта импичмент эълон қилинганди. Ўшанда конгрессменлар Трампни ҳокимиятни суиистеъмол қилиш ва конгресс ўтказган терговга тўсқинлик қилишда айблашган. Бироқ Сенат Трампни оқлаганди.\n20 январь куни Вашингтонда AҚШ Президенти Жо Байден ва вице-президент Камола Ҳарриснинг инаугурация маросими бўлиб ўтди.\nШундан сўнг, Байден расман АҚШнинг 46-президенти бўлди.\n14 Июнь 09:43 54471\n14 Июнь 12:53 19307\n13 Июнь 14:46 19007\n13 Июнь 15:51 18766\n13 Июнь 13:18 14980


Отрядда шундай йигит бор » Жиззах вилояти ички ишлар бошқармаси расмий сайти\nДўконни босганни “босишди”\nТелефон ўғриси қўлга тушди\nФидойи ходимлар хизмати эътироф этилди\nФидойи меҳнатлар ҳамиша эътирофда\nЁрдамига таяниладиган хизмат итлари жиноятчиликка қарши курашади (видео)\n“Нексия”дан ўғрилик қилган икки шахс қўлга олинди\nЎғирлик содир этган уч шахс қўлга олинди\nАвтотранспорт воситаларининг давлат рақам белгиларини йўқотилиши хусусида (видео)\n100 доллар воқеаси\nЖиззах вилояти ички ишлар бошқармаси » ИИБ хабарлари » Отрядда шундай йигит бор\nОтрядда шундай йигит бор\n“Оғир, босиқ, иродали, олдига қўйган мақсадига эришмагунча тинчимайди. Унга тоққа суянгандек суянса бўлади”. Сардоржон Сатторқуловга ҳамкасблари шундай таъриф беришади. Ёши эндигина 19 ни қоралаган йигитчанинг бундайин эътирофга лойиқ кўрилишининг сабаблари бор...\nСардоржон ўн ёшидан бошлаб бокс тўгарагига қатнай бошлади. Унинг қалбида ушбу спорт турига меҳрни узоқ йиллар кураш билан шуғулланган отаси, коллеж ўқитувчиси Жўрақул Маматқулов уйғотди. Сардоржондаги иштиёқ, интилиш ва чидам ўз натижасини кўп куттирмади. Бир йил ўтар-ўтмас Тошкент вилоятида бўлиб ўтган республика чемпионатида олтин медални қўлга киритди. Ана шу воқеа сабаб Жиззах вилояти, Шароф Рашидов тумани, Сўлоқли маҳалласида яшовчи Сардоржоннинг ўзига бўлган ишончи ортди. Бирин-кетин вилоят ҳамда республика миқёсидаги мусобақаларда шоҳсупанинг юқори поғоналарига кўтарила бошлади, жойи келганда мағлубиятлар аламини тотди.\nНазарида, ютуқлардан кўра ютқизиқлар унга кўпроқ сабоқ бўлди. Яъни, йиқилганда туришни, кучлироқ рақибга дуч келганида билакка эмас, усулларга таянишни, жони оғриганда сездирмасликни ўрганди. Ҳар куни 2,5-3 соат бокс билан шуғулланарди. Шуғулланарди, дейишимиз боиси 14 ёшга тўлганида боксни тарк этди.\nҲаммаси ўсмирнинг отасига келажакда ким бўлмоқчи эканлигини айтишидан бошланди. Ўғил ички ишлар тизимидаги махсус отрядда хизмат қилиш ниятидалигини маълум қилганида ота озроқ ўйланиб, “Ички ишлар ходимига боксдан кўра қўл жанги зарурроқ, зарба усуллари кўп, оёқ ва қўлдан бирдек фойдаланиш мумкин”, деди. Шу бўлди-ю, спортда йўналишини ўзгартирди.\nТабиатан жасур, шуғулланиб чарчамайдиган йигитча қўл жанги мусобақаларида ҳам юқори натижаларга эриша бошлади. Татамига чиққанида бокс усулларидан маҳорат билан фойдаланади. Кўзлардан, қўл-оёқ ҳаракатидан рақиб мақсадини сезиш, оралиқ масофани ушлашни бокс билан шуғулланган кезлари ўзлаштирган. Қисқаси, тез орада қўл жанги сирларини пухта эгаллаган умидли ёш спортчи сифатида тилга тушди.\nИчки ишлар тизимида фаолият кўрсатишга астойдил интилган Сардоржон соҳа вакиллари қаторидан жой олишига омил бўладиган фанларни чуқурроқ ўрганишга интилди, югуриш ва турникка тортилиш кундалик машғулотлари рўйхатидан жой олди. Касб-ҳунар коллежини тугатгач, ҳарбий хизматга борди. Бу вақтда медаллари сони 70 дан ошган, шулардан 60 таси республика мусобақаларида қўлга киритилганди.\n2018 йилда ҳаётида яна бир қатор унутилмас воқеалар рўй берди. Жумладан, синовлардан муваффақиятли ўтиб, Жиззах вилояти ИИБ тезкор вазифаларни бажарувчи сафарбар отрядига хизматга қабул қилинди. Шу йили Ўзбекистон Республикаси Ички ишлар вазирлиги Академияси қошидаги сержантлар таркибини тайёрлаш олий курсида ўқиди. Бундан ташқари, 2018 йили қўл жанги бўйича Россиянинг Тула шаҳрида бўлиб ўтган жаҳон чемпионатида 90 килограмм вазн тоифасида бронза медалини қўлга киритди. Айтганча, айни шу ғалабаси учун Ўзбекистон Республикаси Ички ишлар вазирининг эсдалик соати билан тақдирланган.\nБугунда кичик сержант Сардоржон Сатторқулов Жиззах вилояти ИИБ тезкор вазифаларни бажарувчи сафарбар отрядида катта мутахассис, ўқчи-санитар лавозимида фаолият кўрсатмоқда. У 2019 йилда ҳам бир қатор муваффақиятларга эришди. Чунончи, жорий йилнинг 22-27 апрель кунлари ИИВ махсус операцияларни мувофиқлаштириш бошқармасининг тезкор вазифаларни бажарувчи сафарбар отрядлари терма жамоалари ўртасида Жиззахда ўтказилган 10- анъанавий кўпкураш мусобақасида фаол иштирок этди. Яна ҳам аниқроғи, мазкур мусобақанинг қўл жанги беллашувларида 90 килограмм вазн тоифасида унга тенг келадиган қатнашчи топилмади, Сардоржон яна бир олтин медални жамғармасига қўшиб қўйди. — Бокс ҳамда қўл жанги билан шуғулланишим иродамни чиниқтирди, фақат олдинга интилишга ўргатди, — дейди Сардоржон Сатторқулов. —Худди шундай, спорт менинг Жиззах вилояти ИИБ тезкор вазифаларни бажарувчи сафарбар отряди ходими бўлишга оид орзуимни ушалтирди. Эндиги мақсадим барча сафдошларим қаторида жиноятчилик ва террорчиликнинг халқимиз тинчилигига рахна солишига йўл қўймасликдир. Бу йўлда бор куч ва имкониятларимни ишга соламан. Келаси йил эса Ўзбекистон Республикаси ИИВ академиясига ўқишга кириш ниятим бор. Қолаверса, қўл жанги бўйича жаҳон миқёсида ўтказиладиган мусобақаларда иштирок этиб, Юртимиз шуҳратини дунёга ёйиш орзусидаман.\nСардоржон айтган сўзида турадиганлардан, у айни вақтдаҚозоғистоннинг Алмати шаҳрида. Ушбу кентда қўл жанги бўйича 23-24 август куни бўлиб ўтадиган Жаҳон чемпионатида иштирок этмоқда. Сардоржонни яхши биладиганлар бу мусобақада ҳам унинг кўксини олтин медаль безашига, йигитча шарафига қозоқ юртида Ўзбекистон мадҳияси янграшига ишонадилар.


“Расулуллоҳ соллаллоҳу алайҳи ва саллам қиёматда менга шафоатчи ва гувоҳ бўлсинлар, десангиз…” туркумидан 5- ҳадис “Ёмонлик ва бидъатларни рад этиш” — KUKALDOSH.UZ\n23.11.2018 / - Мақолалар, Ҳадис, Янгиликлар\nعَنْ أُمِّ الْمُؤْمِنِينَ أُمِّ عَبْدِ اللهِ عَائِشَةَ رَضِيَ اللهُ عَنْهَا قَالَتْ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: «مَنْ أَحْدَثَ فِي أَمْرِنَا هَذَا مَا لَيْسَ مِنْهُ فَهُوَ رَدٌّ». وفي رِوَايَةٍ لِمُسْلِمٍ: «مَنْ عَمِلَ عَمَلا لَيْسَ عَلَيْهِ أَمْرُنَا فَهُوَ رَدّ»ٌ. (رواه البخاري ومسلم).\nУммул мўминин Оиша разияллоҳу анҳодан ривоят: Расулуллоҳ соллаллоҳу алайҳи ва саллам дедилар: «Кимки динимизда асли йўқ бўлган нарсани пайдо қилса, у албатта рад этилур».\n— Ислом дини фақат бўйсуниш ва эргашишдир, унда янгича нарсаларни пайдо қилиш мумкин эмаслиги\nРасулуллоҳ соллаллоҳу алайҳи ва саллам мана шу қисқагина ҳадис билан Исломни “ғулув”га кетувчилардан, яъни, динда чуқур кетиб, одамларга Исломни мураккаб қилиб кўрсатиб қўювчилардан ҳамда ботилга эргашувчилардан, яъни Исломга бидъат таълимотларни олиб кирувчилардан ҳимоялаб қўйдилар. Расулуллоҳ соллаллоҳу алайҳи ва саллам кўп хутбаларида қуйидаги сўзларни айтганлари ривоят қилинади: «Сўзларнинг энг яхшиси Аллоҳнинг китобидир, йўлларнинг энг яхшиси Муҳаммад соллаллоҳу алайҳи ва саллам йўлларидир, ишларнинг энг ёмони кейин пайдо қилинган нарсалардир. Зеро, ҳар бир кейин пайдо қилинган нарса бидъатдир, ҳар қандай бидъат эса залолатдир». (Муслим ривоятлари).\nИмом Байҳақий ривоятларидаги ҳадисда эса, худди шу сўзлардан кейин қўшимча: «Ҳар қандай залолат эса дўзахдадир» лафзи ҳам ворид бўлган.\n— Рад этиладиган амаллар\nИбодатларда. Қайси бир ибодат Аллоҳ ва Расули ҳукмидан четга чиқадиган бўлса, у албатта эгасига қайтарилажак мардуд амалдир.\nАллоҳ Макка мушриклари ҳақида айтадики: “Ёки уларнинг диндан Аллоҳ таоло изн бермаган нарсаларни ҳам шариатга киргазиб берувчи шериклари борми?..” (Шўро сураси, 21-оят).\n2. Муомалаларда. Расулуллоҳ соллаллоҳу алайҳи ва саллам даврларида содир бўлган қуйидаги воқеа бунга далилдир. “Бир киши Расулуллоҳ соллаллоҳу алайҳи ва саллам олдиларига келиб: “Менинг ўғлим фалончининг хизматини қилар эди. Ўша кишининг аёли билан зино қилиб қўйибди. Ўғлимни ундан юзта қўй ва бир қул эвазига жазодан қутқариб олдим”, — деб фатво сўради. Расулуллоҳ соллаллоҳу алайҳи ва саллам: «Юзта қўйинг билан қул ўзингга қайтарилади. Ўғлингга эса юз дарра урилиб, бир йилга сургун қилинади», — дедилар”. (Бухорий ва Муслим ривоятлари).\n— Ёмон бидъат ва яхши бидъат\nИмом Шофеий айтадилар: «Қуръони каримга, саҳиҳ Суннатга, саҳобаи киромлар ижмосига ёки улардан ворид бўлган саҳиҳ асарга зид равишда пайдо қилинган ҳар қандай янгилик бидъат ва залолатдир. Аммо мазкур манбаларга зид келмайдиган бирон хайр-яхшилик пайдо қилинса, у албатта мақтовга сазовор “бидъат”-янгиликдир».\nМушриклар бир сидр дарахтини улуғлашар ва унга қурол-аслаҳаларини осиб қўйишар эди. Шунинг учун улар бу дарахтни Зоти анвот (қуроллар осиладиган дарахт) деб аташарди. Ҳунайн жангидан аввал Расулуллоҳ соллаллоҳу алайҳи ва саллам саҳобаи киромлар билан бирга ўша сидр дарахти олдидан ўтиб қолдилар. Шунда саҳобалар:\n— Аллоҳу акбар!.. Бу Мусо алайҳиссаломга қавми айтган гапнинг ўзгинаси-ку! Улар: “Анавиларнинг илоҳлари бўлгани сингари, бизларга ҳам бир илоҳ қилиб беринг!” дейишган эди, — дедилар. Сўнгра, қўшиб қўйдилар: — Сизлар жоҳиллик қилаётган қавмсизлар, ҳали сизлардан аввал ўтган қавмлар йўлига изма-из эргашасизлар…\n— Имом Муслим ривоятларида келган: “Кимки биз унга буюрмаган амални қилса, у албатта рад қилинур” лафзининг маъноси\nБаъзи кишилар ўзлари бидъат ўйлаб чиқармасалар-да, бошқалар чиқарган бидъатларни қилиб юрадилар. Бундайларга Имом Бухорийнинг «Кимки динимизда асли йўқ бўлган нарсани пайдо қилса…» ривоятини келтирсангиз саркашлик билан: «Буни мен пайдо қилганим йўқ, шунинг учун қилавераман», — дея жавоб бериши мумкин. Шунда, унга Имом Муслимнинг “Кимки биз унга буюрмаган амални қилса, у рад қилинур” ривоятини келтирсангиз, бидъатчи учун узр-баҳоналарга ўрин қолмайди.\n— Ислом дини комил ва бенуқсон диндир.


“Фалақ” сураси тафсири (2-мақола) | Azon.uz - Ахборот-таҳлилий портал\n“Фалақ” сураси тафсири (2-мақола)\n23:00 12.10.2018 657\n"مِن شَرِّ مَا خَلَقَ" дан мурод, "Оламдаги барча яралганлар ёмонлигидан паноҳ сўрайман" деганидир. Инсу жин, зарар етказадиган ҳайвонот, дард ва касалликлар, турли қаҳатчиликлар ва офатлардан паноҳ сўрамоқликни ҳам ўз ичига олади. Яна Аллоҳ таоло оламда халқ қилган барча махлуқотнинг ранж ва зараридан паноҳ тилайман демоқликни англатади. Оламда яратилганларидан паноҳ сўрамоқга хос қилиниши, ёмонлик ва фасоднинг ҳудуди чегараланганидир. Демак, яхшиликка буюрган Алим Зот яхшиларнинг яхшисидир, мутлақ ёмонликлардан покдир. Ёмонликларнинг яралганларга боғланиши икки қисмдир: табиий ва ихтиёрий шарр (ёмонлик). Табиий ёмонлик оловнинг куйдириши, заҳарнинг ўлдирмоғига ўхшаш нарсалардир. Ихтиёрий ёмонлик иккига бўлинади: ёмонлик қилган киши зулм ва тажовуз қилса, ўзига қилади. Иккинчи шарнинг ёмонлиги ўзидан бошқага уради. Мол, жисм ва обрў тўкишга тааллуқли ишлар, даррандаларнинг ёриб ташлаши, тишламоғи, емоғи, илон ва чаённинг чақмоғи ўзидан бошқага зарар етказиб, ёмонлик қилмоғидир. Шу боис бу сурадаги паноҳ сўрамоқ оламдаги барча ёмонликлардан паноҳ сўрамоқдир. Ҳатто инсоннинг мижозига тўғри келмайдиган тама, шарпа, сув ва ўтнинг зарари ҳам шунга киради.\nСавол: Оламдаги ҳамма махлуқлар коинотнинг робби Аллоҳ таоло тамонидан яратилгандир. Аллоҳ субҳанаҳунинг ишларининг ҳаммаси ҳикмат ва тўғридир. Унда нима учун уни "مِن شَرِّ مَا خَلَقَ", яъни Аллоҳ таоло томонидан яратилганларнинг ёмонлигидан паноҳ сўралади?\nЖавоб: Аллоҳ таоло ўзи яратган махлуқларидан баъзисининг хилқатида бўлган ҳикмат ва мўъжизаларни биз инсонларга билдиргандек, махлуқларнинг яратилишидаги ҳикмат ва мўъжизанинг барчасини билишдан ожиз эканимизни англамоқ лозимлигини билдирди. Аллоҳ таоло ҳар бир махлуқни уни ўзига тегишли бўлган насиба ва қисматининг камолга етмоғига сабаб бўладиган асбобларни ато қилибдир. Оламда яратилганларда ўзига тақдир қилинган маконда ўрин тутмоғи жиҳатидан асли зотида бир яхшилик бор. Шарр эса махлуққа кўринган умр нисбатидандир. Умрга нисбатан ёмон бўлган нарсада махлуққа нисбатан яхшилик ирода қилинган бўлмоғи мумкин. Мисол учун, бир махлуқни бир дарранда бўғизлаб, ёриб еди. Албатта, у ҳайвон қийналиб ўлади. У ҳайвоннинг болалари ва авлодига ғамгинлик етди. Унга ҳеч ким ёрдам беролмайди. У даррандадан у махлуққа етган зарар, ўлганга ва яқинларига шаррдир, аммо даррандага бу иш хайрдир. Бу оламда ўзига тақдир қилинган насиба ва қисматини олиб еган саналади. Шу сабабли Аллоҳ таоло шаррни ўзи яратган нарсага боғлаган. Чунки шарр махлуққа боғланмоғи билангина бўлади. Аллоҳ таолонинг ишларининг барчаси хайрдан иборатдир. Бас, бу маъно билан оламда яралган шаррдан Аллоҳ таолодан паноҳ олмоқ ва у шаррларнинг ранж ва зарар етказмоғидан сақланмоқни Аллоҳ таолодан тиламоқ ожиз бандага лозимдир.\n12:00 16.05.2019 659\n22:00 18.04.2019 658\n08:00 18.04.2019 324


Жамиятнинг барча ишлаб чиқариш тармоқларида мехнат қилаётган ишчи-ходимлар ўртасида ўтказилган спорт мусобақалари » MUBAREKNEFTEGAZ\nМубарекнефтегаз » Жамиятнинг барча ишлаб чиқариш тармоқларида мехнат қилаётган ишчи-ходимлар ўртасида ўтказилган спорт мусобақалари\n“Mash`al” соғломлаштириш спорт клубининг 2018 йил 22- февралдаги 1/2 сонли қарори билан тасдиқланган жадвал асосида, спорт мусобақалариминтақаларга бўлинган холда ўтказилиши режалаштирилган.\n2018 йил 27-феврал куни мусобақаларнинг I-босқичи жамиятнинг шахар минтақасида жойлашган кон, цех, участкаларда ишлаётган ишчи-ходимлар ўртасида спортнинг мини футбол ва арқон тортиш турлари бўйича мусобақалар ташкил қилиниб низом асосида ўтказилди.\nБунда жамиятга қарашли қуйидаги жамоалар иштирок этишди.\nБошқарма ходимлари жамоаси, ЦТЭС жамоаси, МГҚИБ жамоаси, МТХ цехи жамоаси, Олтингугурт заводи нефт қуйиш эстакадаси жамоаси, ЭХЗ цехи жамоаси, Автотранспорт цехи иштирок этишди.\nАрқон тортиш мусобоқасининг саралаш босқичида қатнашган жамоалар ўртасидан МГҚИБ жамоаси хамда Автотранспорт цехи жамоалари мусобоқанинг финал босқичига йўл олишди.\nМусобоқанинг мини футбол тури бўйича қатнашган 10 та жамоалар ўртасида муросасиз бахслар олиб боришди ва натижада мусобоқанинг финал босқичига Механик тамирлаш цехи хамда МГҚИБ цехи жамоалари йул олишди.


10.09.2010. Терроризм, трансмиллий уюшган жиноятчилик ва жиноятнинг бошқа турларига қарши курашда ва уларни олдини олишда ҳамкорлик қилиш тўғрисида\nТЕРРОРИЗМ, ТРАНСМИЛЛИЙ УЮШГАН ЖИНОЯТЧИЛИК ВА ЖИНОЯТНИНГ БОШҚА ТУРЛАРИГА ҚАРШИ КУРАШДА ВА УЛАРНИ ОЛДИНИ ОЛИШДА ҲАМКОРЛИК ҚИЛИШ ТЎҒРИСИДА\n1- модда Битимнинг мақсади\n2- модда Ҳамкорлик соҳалари\n3-модда Ҳамкорлик шакллари\n4-модда Ваколатли органлар\n5- модда Алоҳида ҳужжатлар тузиш ҳолатлари\n6- модда Ахборот алмашиш\n7- модда Назорат остида етказиб бериш\n8- модда Ҳамкорликни чеклаш\n9-модда Шахсий маълумотларни ҳимоя қилиш\n10- модда Халқаро мажбуриятлар\n11- модда Харажатлар\n12- модда Қўшимча ва ўзгартиришлар\n13- модда Ҳамкорликни амалга ошириш тили\n14- модда Низоларни ҳал этиш\n15- модда Битимнинг кучга кириши, амал қилиши ва ўз кучини йўқотиши\nЎЗБЕКИСТОН РЕСПУБЛИКАСИ ҲУКУМАТИ БИЛАН ВЬЕТНАМ СОЦИАЛИСТИК РЕСПУБЛИКАСИ ҲУКУМАТИ ЎРТАСИДА\n2010 йил 10 сентябрь, Тошкент\nМазкур Битим Ўзбекистон Республикаси Президентининг 2011 йил 16 февралдаги ПҚ–1479-сонли «Об утверждении международного договора» «Халқаро шартномани тасдиқлаш тўғрисида»ги қарори билан тасдиқланган.\n2011 йил 23 апрелдан кучга кирган\nЎзбекистон Республикаси Ҳукумати билан Вьетнам Социалистик Республикаси Ҳукумати (бундан кейин Томонлар деб аталувчилар);\nикки давлат ўртасидаги ҳамкорликни янада кучайтириш ва мавжуд дўстона муносабатларни мустаҳкамлашни истаб;\nўз фуқароларининг ҳаёти, мулки фундаментал ҳуқуқ ва эркинликларини ҳимоялаш зарурлигини англаб;\nтерроризм, трансмиллий уюшган жиноятчилик ва жиноятнинг бошқа турларига қарши курашиш соҳасидаги халқаро шартномаларни инобатга олиб;\nсуверенитет, мустақиллик, ҳудудий дахлсизлик, ички ишларига аралашмаслик, тенглик ва ўзаро манфаатдорлик принципларини тан олиб;\nтерроризм, трансмиллий уюшган жиноятчилик ва жиноятнинг бошқа турлари томонидан таҳдидни ошиб бораётганлигидан жиддий ташвишланиб;\nтрансмиллий уюшган жиноятчилик ва жиноятнинг бошқа турларидан тушадиган маблағ терроризмни молиялаштиришнинг асосий манбаларидан бири эканлигини англаб;\nтерроризм, трансмиллий уюшган жиноятчилик ва жиноятнинг бошқа турларига самарали қарши курашда ва уларни олдини олишда халқаро ҳамкорлик муҳим аҳамият касб этишини англаб;\nтерроризм ва трансмиллий уюшган жиноятчилик ҳамда жиноятнинг бошқа турларига қарши курашда ва уларни олдини олишда кучларини бирлаштиришни мақсад қилиб;\nўз давлатларининг мавжуд қонун ҳужжатларига асосланиб;\nТомонлар ушбу Битим ва ўз давлатларининг қонун ҳужжатлари доирасида маълумотлар ва тажрибалар алмашиш орқали жиноятчиликни олдини олиш, фош қилиш ва унга қарши курашишда ҳамкорлик ўрнатадилар.\nТомонлар ушбу Битим ва ўз давлатларининг қонун ҳужжатлари доирасида жиноятчиликни, хусусан қуйидаги жиноий ҳаракатларни олдини олиш, фош қилиш ва унга қарши курашишда ҳамкорлик қиладилар:\nа) терроризм ва шу каби жиноий фаолиятни молиялаштириш;\nб) гиёҳвандлик воситалари ва психотроп моддалари ҳамда уларнинг прекурсорларини ишлаб чиқариш, сақлаш, ташиш ёки қонунга хилоф равишда муомала қилиш;\nв) одам савдоси;\nг) жиноий фаолиятдан олинган даромадларни ошкорлаштириш (легаллаштириш);\nд) қурол-яроғлар, ўқ-дорилар, портлатиш мосламалари ва бошқа хавфли моддалари билан қонунга хилоф равишда муомала қилиш, уларни ишлаб чиқариш, сақлаш ва фойдаланиш;\nе) электрон ва компьютер воситалари ёрдамида содир этилган жиноятлар;\nж) халқаро иқтисодий жиноятлар;\nз) контрабанда ва божхона ҳақидаги қонун ҳужжатларини бузиш;\nи) Томонлар зарур деб топган жиноятнинг бошқа турлари.\nУшбу Битим жиноий ишлар бўйича ҳуқуқий ёрдам кўрсатиш ва экстрадиция масалаларига дахл қилмайди.\nУшбу Битимнинг 2-моддасида мустаҳкамланган ҳамкорликни қўллаб-қувватлаш мақсадида Томонлар:\n1. Миллий қонунчилик ва ўзларининг ваколатлари доирасида қуйидаги ахборот ва ҳужжатлар билан алмашадилар:\nа) ушбу Битимнинг 2-моддасида белгиланган жиноят турларига дахлдор жиноий ҳаракатлар ва фаолиятни олдини олиш, фош қилиш ва уларга қарши курашишни такомиллаштириш мақсадидаги маълумотлар;\nб) бошқа Томоннинг юрисдикцияси остида содир этилган жиноят ижрочилари ҳақида ахборотлар ва шахсий маълумотлар;\nв) жиноятчиликни олдини олиш, фош қилиш ва унга қарши курашишга доир ўзаро келишилган бошқа ахборотлар.\n2. Лозим топилган тақдирда ҳуқуқ-тартибот органлари томонидан белгиланган тарзда уларнинг юрисдикцияси остида содир этилган жиноятлар бўйича махсус тадбирларни миллий қонунчилик ва тегишли ваколатлар доирасида амалга оширилишини топшириш.\n3. Ушбу Битимда белгиланган жиноятларга қарши кураш бўйича Томонларнинг миллий қонун ҳужжатлари тўғрисида тегишли ахборотлар билан алмашиш.\n4. Ушбу Битим доирасида техник ва бошқарув малака соҳасида қиёсий таҳлилни амалга ошириш ва тажрибалар билан алмашиш мақсадида расмий ва экспертлар гуруҳи ёки ўқув машғулотлари иштирокчиларини бошқа давлатга юбориш ва қабул қилиш.\n5. Махсус тадбирлар, жиноятни олдини олиш ва унга қарши курашишда илмий ва технологик тадқиқотлар ўтказиш, ишлаб чиқариш тадбирлари ва махсус техник ускуналар ҳамда ҳуқуқ-тартибот органлари томонидан ишлатиладиган қўшимча воситалардан фойдаланишда тажриба билан алмашиш.\n6. Терроризмга қарши курашиш, гаровга олинган шахсларни тутқунлиқдан озод қилиш ва Томонлар зарур деб ҳисоблаган бошқа соҳаларда ҳуқуқ-тартиботни сақлаш бўйича ўқитиш ва тайёрлаш ҳамда ҳуқуқ-тартибот ўқув ва тайёрлов тузилмасини яратишда кўмак бериш йўли билан ҳамкорлик қилиш.\n7. Ушбу Битимда назарда тутилган соҳалардаги нашрлар ва амалга оширилган илмий изланиш натижалари билан алмашиш.\n1. Ушбу Битим мақсадларини амалга ошириш учун Томонларнинг ваколатли органлари ўзларининг белгиланган ваколатлари доирасида бир-бирлари билан тўғридан-тўғри ёки вакил(лар)и орқали алоқаларни амалга оширадилар.\nа) Ўзбекистон Республикаси Ҳукумати номидан:\n1) Ташқи ишлар вазирлиги;\n2) Ички ишлар вазирлиги;\n3) Миллий хавфсизлик хизмати;\n4) Бош прокуратура;\n5) Наркотик моддаларни назорат қилиш миллий ахборот-таҳлил маркази;\n6) Давлат божхона қўмитаси.\nб) Вьетнам Социалистик Республикаси Ҳукумати номидан:\n1. Жамоат хавфсизлиги вазирлиги;\n2. Ташқи ишлар вазирлиги;\n3. Олий халқ прокуратураси;\n4. Молия вазирлиги;\n2. Томонлар ўзларининг ваколатли органлари рўйхатига киритилган ўзгаришлар тўғрисида бир-бирларини дарҳол дипломатик каналлар орқали хабардор этадилар.\nАлоҳида ҳужжатлар тузиш ҳолатлари\nВаколатли органлар миллий қонунчилик ва ўзларининг ваколатларига асосан ҳамда мазкур Битим доирасида махсус дастур ва тадбирларни назарда тутувчи алоҳида ёзма келишувлар тузишлари мумкин.\n1. Томонлар миллий қонунчилик ва ўз ваколатлари доирасида жиноятларни фош қилиш ва олдини олиш, ҳуқуқбузарларни қўлга олиш, судловга тортиш юзасидан уларнинг ҳуқуқ-тартибот органлари сўров асосида бир-бирларига хабар беришларини таъминлайдилар. Сўралаётган Томон миллий қонунчилигида бундай мурожаат суд идораларига қилиниши лозимлиги белгиланган бўлса, ушбу модда қоидалари қўлланилмайди.\n2. Ушбу модданинг 1 -банди зарур ҳисобланган ахборотларни, хусусан ҳуқуқ-тартиботни таъминлаш бўйича ахборотларни, Томонлар ўз ташаббуслари билан миллий қонунчилик асосида бир-бирларига беришларига тўсқинлик қилмайди.\n3. Ушбу Битимга мувофиқ ахборот бериш ва/ёки ёрдам кўрсатиш ҳақидаги сўров ёзма равишда расмийлаштирилиб, сўраётган Томоннинг ваколатли органи раҳбари ёки тайинланган вакили томонидан имзоланади ва расмий муҳр билан тасдиқланади.\n4. Ахборот бериш ва/ёки ёрдам кўрсатиш ҳақидаги сўровда қуйидагилар акс эттирилиши лозим:\nа) ёрдам сўраётган ваколатли органнинг номи;\nб) ишнинг моҳияти ва унга тегишли маълумотлар ҳамда қўлланиладиган ҳуқуқ нормалари;\nв) сўровда кўрсатилган шахснинг номи, миллати ва доимий турар жойи;\nг) сўровнинг мақсади;\nд) сўровни бажаришда сўралаётган Томон риоя қилиши зарур бўлган алоҳида тартиб тавсифини асосланиб берилиши;\nе) сўров ижросини амалга ошириш муддати;\nж) сўровнинг бажарилиши учун лозим бўлган ҳар қандай бошқа ҳужжатлар.\nз) агар лозим топилса, сўровномани махфийлигини таъминловчи алоҳида кўрсатмалар.\n5. Сўраётган Томон сўралаётган Томон ахборотларига жорий қилинган махфийлик даражаларга риоя қилинишини таъминлайди\n6. Томонлар маълумотларни тўғридан -тўғри ёки дипломатик каналлар ёхуд Интерпол маълумотларни алмашиш тизими орқали юбориш йўли билан мулоқотга киришадилар.\nТомонлар ўз миллий қонунлари ва халқаро мажбуриятлари асосида гиёҳвандлик воситалари ва психотроп моддалар халқаро ноқонуний муомалада бўлишининг олдини олиш ҳамда бундай муомалада иштирок этаётган шахсларни аниқлаш мақсадида Томонларнинг ваколатли органлари билан ўзаро келишилган ҳолда назорат остида товарлар етказиб бериш усулидан фойдаланади, яъни ноқонуний муомалага киритилган гиёҳвандлик воситалари ва психотроп моддаларнинг ўз назоратлари остида божхона ҳудудига олиб кирилишига, божхона ҳудудидан олиб чиқилишига ёки божхона ҳудуди орқали транзит олиб ўтилишига йўл қўядилар.\n1. Агар сўровни бажариш инсон ҳуқуқларининг бузулишига олиб келса, давлат суверенитети ёки хавфсизлигига зарар етказса ёхуд сўралаётган Томоннинг қонунчилиги ёки халқаро мажбуриятларига зид келса, унинг бажарилиши тўлалигича ёки қисман рад этилиши мумкин.\n2. Сўровни бажаришни рад этиш тўғрисида қарор қабул қилинган ҳолда, Томонларнинг ваколатли органлари бу тўғрисида рад этилишнинг сабабини кўрсатган ҳолда, бир-бирларини хабардор қиладилар. Бундай рад жавоби мазкур Битимнинг ижросига таъсир қилмайди.\nШахсий маълумотларни ҳимоя қилиш\n1. Ушбу Битимни қўллашда шахсий маълумотларни берилиши ва у билан ишланиши ҳар бир Томоннинг миллий қонунчилиги ва Интерпол доирасида амалда бўлган қоидаларига мос келиши лозим.\n2. Ушбу Битим мақсади йўлида сўраётган Томон сўралаётган Томоннинг талабига асосан барча ахборот, ҳужжатлар, намуналар ёки техник ускуналарнинг махфийлигини таъминлаш юзасидан зарур чораларни кўриши лозим.\n3. Ушбу Битим доирасида алмашинилаётган ахборот, ҳужжатлар, намуналар ва техник ускуналар учинчи томонга бошқа Томоннинг ёзма розилигисиз маълум қилинмаслиги, ўтказилмаслиги ёки берилмаслиги лозим.\n4. Ушбу модданинг 1-банди қоидаларини чекламаган ҳолда, қуйидаги қоидалар ушбу Битимни қўллаш юзасидан берилган шахсий маълумотлар билан ишлашга татбиқ этилади:\nа) маълумотлардан, агар ушбу Битимда бундай маълумотлар берилиши мумкинлиги белгиланган бўлса, сўраётган Томон фақат Битим мақсадлари йўлида фойдаланиши мумкин, бундай маълумотлар фақат сўралаётган Томон рухсати олингандан кейингина ва сўраётган Томон қонунчилигига мувофиқ бошқа мақсадларда фойдаланилиши учун берилиши мумкин.\nб) маълумотлар Томонлар тайинлаган тегишли суд, ички ишлар идоралари ёхуд бошқа ҳуқуқ-тартибот органи томонидан фойдаланилиши мумкин, бундай органлар рўйхати бошқа томонга хабардор этилиши лозим.\nв) маълумотларни бераётган Томон унинг аниқлигини кафолатлайди, агар маълумотни бундай тарзда бера олмаган тақдирда, бу ҳақда сўраётган Томонни дарҳол хабардор этади; шундан сўнг сўраётган Томон тегишли маълумотларни тузатиши ёки йўқ қилиши лозим.\nг) Томонлардан бири жабрланувчи томонга нисбатан ўз миллий қонунчилигида белгиланган мажбуриятларидан бўйин товлаш мақсадида бошқа Томоннинг ноаниқ маълумот берганлигини важ қилиб арз қилмайди.\nд) маълумотларнинг берилиши ва қабул қилиниши қайд этилиши лозим. Томонлар бундай қайд этишни юритувчи муассасалар рўйхати билан алмашадилар.\nе) маълумотларни бериш ва унга кириш тегишли шахс томонидан сўралаётган Томон миллий қонунчилиги асосида амалга оширилади. Маълумотлар бундай шахсга фақат ушбу маълумотларни дастлабки берган Томон рухсати билан берилиши мумкин.\n5. Ҳар бир Томон шахс ҳуқуқларини бузилишини олдини олиш ва чеклаш мақсадида бошқа Томон тарафидан берилган ахборотлардан фойдаланилиши устидан кузатув олиб боради.\nУшбу Битим қоидалари, Ўзбекистон Республикаси ёки Вьетнам Социалистик Республикаси иштирок этган бошқа халқаро шартномаларидан келиб чиқувчи ҳуқуқ ва мажбуриятларига дахл қилмайди.\nТомонлар, агар ўзгача келишиб олинмаган бўлса, ушбу Битим қоидаларини бажарилиши билан боғлиқ харажатларнинг ўз ҳудудида келиб чиққан қисмини қоплайдилар.\nҚўшимча ва ўзгартиришлар\nУшбу Битимга ҳар қандай вақтда Томонларнинг ўзаро розилиги билан қўшимча ва ўзгартиришлар киритилиши мумкин ва ёзма равишда баённомалар шаклида расмийлаштирилиши лозим. Бундай қўшимча ва ўзгартиришлар Томонлар томонидан белгиланган муддатда кучга киради.\nҲамкорликни амалга ошириш тили\nУшбу Битим доирасида ҳамкорликни амалга оширишда инглиз тилидан фойдаланилади.\nУшбу Битим қоидаларини қўллаш ёки талқин қилиш билан боғлиқ бўлган барча низолар Томонлар ўртасида тўғридан-тўғри музокаралар олиб бориш ёки дипломатик каналлар орқали ҳал этилади.\nБитимнинг кучга кириши, амал қилиши ва ўз кучини йўқотиши\n1. Ушбу Битим унинг кучга кириши учун зарур бўлган тегишли давлат ички талабларини Томонлар бажарганликлари тўғрисида сўнги хабарнома олинган санадан 60 кундан сўнг кучга киради.\n2. Ушбу Битим 5 (беш) йил муддат давомида амал қилади. Бундан кейин, Томонлардан биронтаси ушбу Битимнинг амал қилишини тугатиш нияти тўғрисида унинг муддати тугашидан 6 (олти) ой илгари бошқа Томонни ёзма равишда хабардор қилмаса, у кейинги 5 (беш) йиллик муддатга ўз-ўзидан узаяверади.\n3. Ушбу Битим амал қилишининг тўхтатилиши, агар Томонлар ўзгача аҳдлашиб олмаган бўлсалар, ушбу Битим асосида олинган ахборот ва маълумотларнинг махфийлигини сақлаш борасидаги Томонларнинг мажбуриятларига дахл қилмайди.\nЮқоридагиларни тасдиқлаб, ўз Ҳукуматлари томонидан тегишли ваколат олган қуйида имзо чекувчилар ушбу Битимни имзоладилар.\nТошкент шаҳрида 2010 йил 10 сентябрда икки асл нусхада, ҳар бири ўзбек, вьетнам ва инглиз тилларида тузилди, бунда барча матнлар бир хил кучга эга.\nУшбу Битим қоидаларини талқин қилишда келишмовчиликлар юзага келган ҳолда, инглиз тилидаги матн устувор ҳисобланади.


БОЛА ОТА-ОНАСИНИНГ ЁТОҒИДА: БУ ЯХШИМИ Ё ЁМОН?\nКичкинтой ота-она билан бирга ухлагани яхшими ёки алоҳида? Бу масала кўп йиллардан бери мутахассисларнинг мунозарасига сабаб бўлмоқда. Батафсил... Янги шарх қўшиш Рўзғори бўлак бўлишини истаётган келинлар, “айбдор” қайноналар ва аросатда қолган куёвлар ҳақида...\nҚадимда хитойликлар қиз боланинг гўзаллигини оёқ кийими ўлчови қанчалик кичиклигига қараб баҳолашган экан. Батафсил... Янги шарх қўшиш «ТАШВИШЛАР МУНОСАБАТЛАРГА АРАЛАШМАСИН ЭКАН...»\nЯқинлик пайти рафиқам уйдаги кичик муаммоларни ҳам айтаверади. Мен эса бундай жараёнда ҳеч нима чалғитишини истамайман. Батафсил... Янги шарх қўшиш ЖУФТИНГИЗГА ҚАЙТА ОШИҚ БЎЛИШНИ ИСТАСАНГИЗ…\nҲаёт қизиқ-да. Кечагина бир-бирингизга меҳр билан тикилиб, тўй кунини соат санаб кутиб, васл онларини энтикиб ўтказгандингиз. Батафсил... Янги шарх қўшиш «БИР ТОМ ОСТИДА, АММО АЙРО-АЙРО…»\n— Турмуш қурганимизга саккиз йилдан ошди. Икки қиз, бир ўғилни катта қилаяпмиз. Турмушимиз бошидан силлиқ бўлмаган. Батафсил... Янги шарх қўшиш «ОТАМ МЕН БИЛАН ГАПЛАШМАЙДИ, ОНАМ ЭСА ЭЪТИБОРСИЗ...»\n— Ёшим ўн олтида. Оилада тўрт фарзандмиз, мен энг каттасиман. Онам уй бекаси, дадам эса тадбиркорлик билан шуғулланади.\nБатафсил... Янги шарх қўшиш БУРНИНГИЗ ҚАНЧАЛАР ОСМОНДА?\nАйрим вақтларда ғурурни инсон феъл-атворидаги ижобий хислат сифатида баҳолаймиз. Бироқ шундай вазиятлар бўладики, мағрурлик салбий кўриниш касб этади. Батафсил... Янги шарх қўшиш АЛДОҚЧИ КУЁВЛАРДАН ҲУШЁР БЎЛИНГ!\nБатафсил... Янги шарх қўшиш «ОЙИ, ДАДА, УРИШМАНГЛАР!»\nОИЛАВИЙ ҲАЁТГА ТАЙЁРМИСИЗ?


Ўзбекистонда биринчи марта коронавируснинг тўлиқ геномлари ўқилди - UzNews.uz\n3 апреля, 09:55 738 0\nЎзбекистонда биринчи марта коронавируснинг тўлиқ геномлари ўқилди\nНатижада, Ўзбекистондаги COVID-19 вариантларидан 18 тасининг шажарадаги ўрни аниқланди.\nЎзФА Геномика ва биоинформатика маркази олимлари томонидан коронавируснинг тўлиқ геномлари биринчи марта Ўзбекистонда ўқилди ва биоинформатик таҳлил ишлари олиб борилди. Бу ҳақда Фанлар академиясининг Матбуот хизмати маълум қилди.\nНатижалар коронавирус геном маълумотлари учун очиқ маълумотлар тармоғи – GISAID маълумотлар базасига жойланган ва тегишлича расмийлаштирилган. Бу билан Ўзбекистон ўз ҳудудида коронавируснинг барча вариантларини ДНК кетма-кетлигининг тўлиқ секвенлаган 50 та мамлакат қаторига кирди.\nҚайд этилишича, олимлар томонидан Тошкент вилояти Санитария-эпидемиология ва жамоат соғлиғи бошқармаси ҳамда Biogen Med хусусий клиникасидаги бирламчи вирус юқтиргани тасдиқланган фуқароларининг 62 нафаридан намуналар олинган ва янги авлод секвенатори ёрдамида уларнинг 32 та геноми тўлиқ секвенлаш орқали таҳлил қилинган. Бошқача қилиб айтганда, 29 903 нуклеотиддан иборат ДНК кетма-кетлиги ўқилди.\nШунингдек, олимлар қатор биоинформатик таҳлиллар ёрдамида (Nextclade) Ўзбекистонда тарқалган вирус вариантлари ҳозиргача ўқилган коронавирус маълумотлар базасидаги геномлар билан солиштирди. Натижада, Ўзбекистондаги COVID-19 вариантларидан 18 тасининг шажарадаги ўрни аниқланди. Унга кўра, Ўзбекистонда учраётган COVID-19'нинг вариантлари GR (20В) ва S (19В) гуруҳларига мансублиги аён бўлди.\nШажаранинг GR (20В) тармоғида Ўзбекистон билан биргаликда асосан Европа, Осиё, Африка ва Австралия қитъаси вакиллари жойлашган бўлса, S (19В) гуруҳида эса Осиё ва Африкага хос вирус геномлари жойлашган. Бу ушбу иккита гуруҳ орқали Ўзбекистонга кириб келган вирусларнинг манбаи битта эмаслигини англатади.\nМаълумот учун, SARS-CoV-2 вирусининг геном маълумотлари илк бора 2020 йилнинг январь ойида Хитойда аниқланган.\n17 апреля, 11:22 1481 0\n19 апреля, 11:26 1300 0\n17 апреля, 09:50 604 0\n18 апреля, 09:24 517 1\n17 апреля, 14:08 433 0\n18 апреля, 09:03 408 0\n16 Апреля, Пятница 921 0\n16 Апреля, Пятница 719 0\n16 Апреля, Пятница 622 0\n22 Марта, Понедельник 4644 0\n12 Апреля, Понедельник 3824 0\n27 Марта, Суббота 3728 0\n08 Апреля, Четверг 1440 2\n29 Марта, Понедельник 1841 1\n06 Апреля, Вторник 922 1


Тақыятаста депутат ата-анасыз қалған жас өспиримлердиң газ ҳәм электр энергиясынан қарыздарлығын төлеп берди » KarInform\nТақыятас районындағы «Абат мәкан» МПЖда жасайтуғын жас өспирим ағалы-қарындас А.Ж. ҳәм С.Ж.лардың (адам атларын қысқартып жазыўды мақул көрдик – И.М.) ата-анасы қайтыс болғанлығы себепли қыйын жағдайға түсип, электр энергиясы ҳәм тәбийғый газден қарыздарлығы көбейип, тармақтан үзип қойылған еди.\nРайон ҳәкимлиги мәлимлеме хызметиниң хабар бериўинше, Қарақалпақстан Республикасы Жоқарғы Кеңесиниң депутаты Ф.Халилаев тәрепинен усы мәселе қадағалаўға алынып, электр энергиясы ҳәм тәбийғый газден болған 3 млн сумлық қарыздарлығы депутат тәрепинен төлеп берилген.\nСондай-ақ, үйдиң жылытыў системасын сазлаў ҳәм үйди оңлаў жумыслары да усы қайырлы жумыслардың даўамы сыпатында баслап жиберилген.\nХожели районындағы «Водник» посёлкалық пуқаралар жыйыны аймағында жасайтуғын пуқара Г.С.ның өзи пенсионер, өмирлик жолдасының жумысқа жарамсыз екенлиги ҳәм материаллық жағдайының төменлиги себепли үйине газ тармағын тартыў бойынша еткен мүрәжаты халық депутатлары Хожели районлық Кеңесиниң депутаты С.Мамутова тәрепинен қадағалаўға алынып, депутат басламасы менен пуқараның үйине газ тармағы тартып берилди.\n2021-жыл даўамында тәбийғый газ ҳәм электр энергияс ...\nҚарақалпақстанның айырым аймақларында электр ...\nҚарақалпақстанда электр энергиясынан 155 миллион сумлы ...\nАймақлық электр тармақлары кәрханасы Тақыятас ...\nТөрткүлде тәбийғый газден пайдаланбай отырған ...


Яндекс.Навигаторда овозли активация ишга тушди » Скачать музыку бесплатно новинки музыки 2016-2017\nКомментариев: 0 Просмотров: 652 Дата: 8-09-2015, 23:05 Яндекс компанияси Яндекс.Навигатор дастурининг янгиланмасини чиқарди. Унда овозли активация (ишга тушириш) функцияси пайдо бўлди. Бу функция ёрдамида ҳайдовчилар йўлдан чалғимаган ҳолда дастурга овоз билан буйруқ беришлари мумкин бўлади. Бунинг учун “Яндекс” сўзини айтиш керак ва Навигатор унга мурожаат қилинаётгани англайди.Ҳайдовчининг “Уйга кетдик” ёки “Ўнг қаторда аварияни кўряпман” сўзларини эшитиб Навигатор уйгача йўлни қуриб чиқади ёки йўл-транспорт ҳодисаси ҳақида харитада белги қўяди. Овоз билан оддий ва мураккаб йўналиш қуриш мумкин, мисол учун, “Ишга АЁҚШ орқали кетдик” дейиш ва харитани бошқариш, яъни йўлдаги тирбандликларларни кўрсатиш ёки яшириш мумкин. Навигатордаги овозли бошқариш негизида Yandex SpeechKit нутқ технологиялари мажмуаси ётади.Ҳозирда овозли бошқарувга эга Яндекс.Навигаторнинг iOS ва Android операцион тизимлари учун версияси чиқарилиб, iOS учун версиясини App Store’дан, Android учун версиясини Google Play’дан юклаб олиш мумкин.Маълумот учун, Яндекс.Навигатор ҳайдовчилар учун мўлжалланган дастур бўлиб, унда ҳайдовчилар бирор манзилга боришларида босиб ўтадиган йўлларини қуришлари мумкин.


АҚШ президенти лавозимига номзод cиёсатчи 11 соат давомида нутқ сўзлади\n08:16 / 22.05.2015\nАҚШ президенти лавозимига номзод, республикачи Рэнд Пол 11 соат давомида Конгресснинг юқори палатаси – сенатда Ватанпарварлик актининг амал қилишини узайтиришга қарши нутқ сўзлади.\nУшбу федерал қонун 2001 йилнинг 11 сентябридаги террорчилик ҳужумларидан кейин қабул қилинган эди. Қонун ҳукуматга фуқароларни назорат қилиш, хусусан телефон суҳбатларни тинглаш ва электрон почталарни назорат қилиш бўйича кенг ваколатлар беради. Конгресс бу қонуннинг амал қилишини узайтириш масаласини 1 июнгача кўриб чиқиши керак. Айнан шу куни унинг амал қилиши муддати тугайди.\n“Халқлар тарихида қўрқув ва бепарволик ҳукуматга қўшимча ваколатлар берадиган вақтлар келмоқда, бунда эркинлар ва шахсий ҳаётга тегишли ҳуқуқлар азият чекмоқда”, деб айтди маҳаллий вақт билан 13:20 да нутқини бошлаган Кентукки штатидан ваколатлик қилувчи сенатор.\nРенд Пол бунга чек қўйиш вақти келганини ва у Ванатпарварлик акти қайта кўриб чиқилмаган ҳолда яна қабул қилинишига йўл қўймаслигини таъкидлаб ўтди.\nПол ўз нутқини соат 23:50 да тугатган. Қайд этиш жоизки, у нутқи пайтида бирор марта ҳам ўтирмаган.\nБироқ у сенатор Стром Термонд (Жанубий Каролина) ўрнатган рекорддан ўта олмади. 1957 йилда Термонд турли америкалик гуруҳлар ўртасида тенгҳуқуқлик ва сайлов ҳуқуқларига тегишли бўлган қонун лойиҳасининг қабул қилинишига йўл қўймаслик мақсадида 24 соат давомида нутқ сўзлаган. Кейинги даврдаги сиёсий етакчилари орасида нутқининг давомийлиги бўйича 2013 йилда вафот этган Венесуэланинг собиқ президенти Уго Чавес рекордчи ҳисобланади. У 2012 йилда деярли 11 соатдан ортиқроқ вақт давомида Миллий ассамблея депутатларига йил якунлари бўйича ҳисобот берганди.\nРэнд Пол президент лавозимига курашиши ҳақида 7 апрелда эълон қилган эди.\nАҚШда президентлик сайловлари 2016 йилнинг 8 ноябрида бўлиб ўтади. Флорида ва Техасдан ваколатлик қилувчи республикачи-сенаторлар Марко Рубио ва Тед Круз, Арканзаснинг собиқ губернатори, республикачи Майк Хакаби, шунингдек, АҚШнинг собиқ давлат котиби Ҳиллари Клинтон президентлик сайлови пойгасида иштирок этишлари ҳақида маълум қилишган.


2021 йил 8 апрель куни ўтказилган депозит аукциони натижалари ҳақида маълумот - Ўзбекистон Республикаси Марказий банки\n2021 йил 8 апрель куни ўтказилган депозит аукциони натижалари ҳақида маълумот\nЯнгиланган сана: 8 Апр 2021, 17:10\nЖорий йилнинг 8 апрель куни Марказий банк томонидан Ўзбекистон республика валюта биржасида тижорат банкларининг умумий ҳажми 100 млрд. сўм миқдордаги маблағларини жалб қилиш бўйича, муддати 14 кунлик депозит аукциони ўтказилди.\nАукционда тижорат банклари томонидан Марказий банк депозитларига жойлаштириш бўйича жами 515,00 млрд. сўмлик буюртманомалар келиб тушган бўлиб, шундан 100,00 млрд. сўмлик буюртманомалар қондирилди.\nАукцион натижаларига кўра, жойлаштирилган депозитлар бўйича ўртача тортилган ставка -12,99 фоизни, минимал ставка -12,99 фоизни ва чегириш ёки максимал ставка -13,00 фоизни ташкил этди.


«Қозоғистон боксчиларининг «олтин»дан айрилиши»: AIBA тергов ўтказади\n4 Июнь 15:32\nNUR-SULTAN. Kazinform – Халқаро бокс ассоциацияси (AIBA) ўз расмийларига Дубайда бўлиб ўтган бокс бўйича Осиё чемпионатида ҳакамларнинг кимгадир ён босиши ёки коррупция фактларини (агар шундай ҳолатлар юз берган бўлса) аниқлаш ва текширишни буюрди, деб ёзади Kazinform Sports.kzга асосланиб.\n«AIBA Дубайда бўлиб ўтган бокс бўйича Осиё чемпионатидаги айрим жанглардаги ҳакамлар қарорига нисбатан юзага келган эҳтимол муаммолар ва даъволардан хабардор. AIBA бундай айбловларни жуда жиддий қабул қилади. Бир нечта миллий бокс федерациялари билан ўзаро алоқада бўлганидан сўнг, AIBA ҳакамлар қўмитасидан тайинланган барча тегишли мансабдор шахсларнинг иши бўйича тезкор текширув ўтказишини ва ўз хулосаларини имкон қадар тезроқ AIBA Тартиб-интизом қўмитасига хабар беришини кутади.\nБундай ҳолда, Тартиб-интизом қўмитаси ваколатсизлиги, манипулияция ёки коррупция сабабли нотўғри қарорлар қабул қилинганини аниқлаш учун дарҳол мустақил экспертиза ўтказишга ҳақлидир. Президент Умар Кремлевнинг янги раҳбарлиги остида AIBA боксдаги адолат масалаларини мустақил экспертиза орқали ҳал қилиш нияти борлигини аниқ намоён этди.\nАввал бўлиб ўтган масалаларни, жумладан Рио-2016 турниридаги ҳолатлар ҳам тўлиқ ўрганиб чиқилади. Ноҳақ рақобатда айбдор бўлган ҳар қандай мансабдор AIBA мусобақаларига қатнашиш ҳуқуқидан бутунлай маҳрум қилинади. Президент Кремлев ва AIBA барча боксчиларга доимо адолатли жанг қилиш имконияти берилишини таъминлашга тайёр. Бошқа янгиликлар терговнинг асосий босқичлари ва ислоҳотлар жараёни тугагандан сўнг эълон қилинади», - дейилади AIBA расмий баёнотида.\nКўпгина журналистлар ва мухлисларнинг фикрига кўра, бир қатор боксчилар 2021 йилги Осиё чемпионатида, хусусан, Қозоғистон терма жамоаси бир томонлама ҳакамлик муаммосига дуч келишган. Финалда беш нафар Қозоғистон боксчилари қатнашганига қарамай, улардан биронтаси ушбу мусобақада олтин медални қўлга киритиша олмади.


Академик лицейларда ҳам бугундан ўқиш бошланди - UzNews.uz\nАкадемик лицейларда ҳам бугундан ўқиш бошланди\nОТМ сингари бугун, 2 сентябрдан расман ўқиш масофавий шаклда бошлангани маълум қилинди.\nАкадемик лицейларда ҳам ўқишлар онлайн олиб борилади. Бу ҳақда бугун, 2 сентябрь куни АОКА ҳузуридаги штабда Олий ва ўрта махсус таълим вазирлиги матбуот котиби Фарҳод Бабашев иштирокидаги брифингда маълум қилинди.\nБрифингда қайд этилишича, академик лицейларда фақат 1 ва 2-курс ўқувчилари таҳсил олади.\nШунингдек, академик лицейларда, олий таълим муассасалари сингари бугун, 2 сентябрдан расман ўқиш масофавий шаклда бошланди.\nВазирлик вакилининг маълум қилишича, академик лицейларда таълимни масофавий ёки анъанавий шаклда бошлаш бўйича ота-оналар ўртасида сўровномалар ўтказилган ва натижалар таҳлил қилинган.\nЖорий йил 7-14 сентябрь кунлари академик лицейларнинг 1-курсига қабул қилиш бўйича тест синовлари ўтказилиб, натижалари эълон қилиниши билан таълим анъанавий ёки масофавий шаклда давом эттирилиши юзасидан қўшимча хабар берилади.\nАввалроқ, олий таълим муассасаларида 2 сентябрдан бошлаб 2020/2021 ўқув йили расман бошлангани маълум қилинганди.


Президент Каримов Россияга сафар қилади - BBC News O'zbek\nImage caption Каримов ва Путиннинг учрашувлари кун тартиби тиғиз бўлиши кутилмоқда\nРоссия Ташқи ишлар вазирлиги Ўзбекистон Президенти Ислом Каримовнинг 15 апрел куни Москвага расмий ташриф билан боришини тасдиқлаган.\nВазирлик тарқатган расмий хабарда айтилишича, жаноб Каримовнинг ташрифига ҳозирлик масаласи Россия ва Ўзбекистон Ташқи ишлар вазирларининг ўринбосарлари - Г. Красин ва Э. Ориповларнинг чоршанба куни Москвада ўтган учрашуви кун тартибида бўлган.\nУчрашувда ўзбек-россия муносабатларига оид долзарб масалалар муҳокама этилгани айтилган, аммо Президентлар Ислом Каримов ва Владимир Путиннинг кутилаётган музокараларига доир маълумот берилмаган.\nПрезидент Каримовнинг соғлиги ёмонлашгани борасидаги хабарлар манзарасида ушбу ташриф Россия ва жаҳон матбуотининг диққатини тортган.\nТаҳлилчилар ташрифнинг амалга ошиб-ошмаслиги 75 ёшли Ўзбекистон раҳбарининг соғлиги билан боғлиқ ўзбек мухолифат манбаълари тарқатган хабарларни билвосита тасдиқлаши ёки инкор қилиши мумкинлигини айтишган.\nРоссия матбуоти ўтган ой охирида Ислом Каримовнинг гўёки юрак ҳуружи кечиргани ҳақидаги хабарлар ва унинг ўрнини ким эгаллаши мумкинлиги ҳақидаги сиёсий башоратларга кенг ўрин берган.\nСув ва ҳаво\nКоммерсант рўзномасининг ўз манбаъларига таяниб ёзишича, жаноб Каримов Путин билан биринчи навбатда Қирғизистонда Россия ширкатларининг пулига қурилиши режаланган "Қамабарота1" ва Юқори Норин каскадлари атрофидаги вазиятни муҳокама қилиш ниятида.\nЎзбекистон ушбу гидроиншоот лойиҳалари минтақадаги сув мувозанатини издан чиқариб юборишидан хавотирда.\nМосква зиддиятни Қирғизистон, Ўзбекистон, Қозоғистон ва Россия вакиллари иштирокидаги ишчи гуруҳи доирасида ҳал қилишга уринган, аммо ўзбек ҳайъати бу гуруҳнинг ўтган йил охиридаги биринчи мажлисидан кейин бошқа йиғинларга қатнашмаган.\nКоммерсантга кўра, лойиҳага вето ҳуқуқини қўлга киритиш пайида бўлган расмий Тошкент, афтидан, ўз мақсадига ишчи гуруҳи доирасида эмас, балки давлат раҳбарларининг юзма-юз учрашуви орқали эришмоқчи.\nҚирғиз ва тожик матбуоти Ўзбекистон Президентининг айнан сув масалаларини муҳокама қилиш учун Москвага бораётганига урғу бермоқда.\nПайшанба куни Ўзбекистон Россия авиаширкатларининг конвертация билан боғлиқ мауммоларини ҳал этгани ҳақида хабарлар олинган.\nУзметроном нашри ўзининг ҳукуматдаги манбаъларига таяниб, 10 апрел куни Ўзбекистон Россия авиаширкатларидан конвертация бўйича қарзларини тўла узгани тўғрисида хабар тарқатган.\nРоссия ўзининг 13 та ҳаво ширкатига тегишли маблағлар 15 апрелга қадар конвертация қилинмагани тақдирда, Ўзбекистон учоқларига ўз ҳаво ҳудудидини ёпиш билан таҳдид қилган эди.\nТаҳлилчиларга кўра, икки давлат ўртасида "ҳаво уруши"нинг олди олинган, аммо Россиянинг йирик мобил ширкати МТС атрофидаги можаро жаноб Каримовнинг ташрифига ҳануз соя солиш мумкин.\nКоммерсантнинг ёзишича, Путин ва Каримовнинг учрашувлари чоғида МТС атрофидаги вазият муҳокама этилади.\nШу ой бошида Ўзбекистон Олий Хўжалик Маҳкамаси МТСнинг шўъба корхонаси бўлган Уздунробитанининг кассация тартибидаги шикоятини рад этган.\n"Биржевой лидер" нашрига кўра, МТС раҳбарияти ҳануз Ўзбекистонга қайтиш ниятида воз кечмаган ва жаноб Каримовнинг Москвага ташрифидан сўнг ўзбек маҳкамаларининг Уздунробитага нисбатан ҳукмларини юмшатишига умид қилмоқда.\n"Акс ҳолда, деб ёзади "Биржевой лидер", МТСнинг халқаро маҳкамага мурожаат қилишдан бошқа иложи қолмайди".\n'Базагача бир қадам'\nЖаноб Каримовнинг Москвага навбатдаги расмий ташрифи Ўзбекистон МДҲнинг Коллектив Хавфсизлик Шартномаси Ташкилотидан чиққан ва АҚШ билан сиёсий ва ҳарбий ҳамкорликни кучайтирган пайтга тўғри келмоқда.\nТаҳлилчиларга кўра, Президент Каримов Путинни Ўзбекистон ҳудудида Америка ҳарбийларини жойлаштирмаслик борасида яна бир марта ишонтириши мумкин.\nМосква Қўшма Штатларнинг Афғонистондан қўшинларни олиб чиқиб кетиш жараёнида ҳарбий жиҳозларнинг бир қисмини Ўзбекистонга қолдириш режасидан хавотирда экани айтилади.\nАҚШ Давлат департаменти аввалига гап алоқа ва навигация, шунингдек, электрон хавфсизлик жиҳозлари ҳақида бораётганини айтган, аммо ўтган ой Ўзбекистон Қўшма Штатлардан кўпроқ қурол-яроғ сўраётгани маълум бўлган.\nАҚШ Давлат Котибининг ёрдамчиси Роберт Блейк Ўзбекистон тақдим этган ҳарбий жиҳозлар рўйхатида учувчисиз учоқларнинг ҳам борлигини тасдиқлаган.\nКоммерсант рўзномасининг Россия давлат тизимларидаги манбаъдан иқтибос келтиришича, вазият Москвани безовта қилади.\n"Қурол-яроғ ва жиҳозлар билан бирга Ўзбекистонга ғарблик инструктор ва техниклар келишади, у ердан эса базагача бир қадам", дея Россия мулозимининг сўзларини келтиради Коммерсант.\n"МТС янги йилдан Ўзбекистонга қайтиши мумкин"


16:25 / 27.11.2020\nИчимлик сувини ҳисобга олиш ускунасини (ҳисоблагични) ечиш, қиёслашдан ўтказиш ва ўрнатиш хизматлари бўйича сусткашликлар кузатилаётгани ҳақида истеъмолчилардан кўп сонли мурожаатлар келиб тушмоқда. «Ўзсувтаъминот» AЖ бу борада тушунтириш берди.\n«Маълумки, 2019 йил 20 августда Вазирлар Маҳкамасининг «Юридик ва жисмоний шахсларнинг электр энергияси, табиий газ, ичимлик ва иссиқ сувни ҳисобга олиш ускуналарини (ҳисоблагичларни) ечиш, қиёслашдан ўтказиш ва ўрнатиш бўйича давлат хизматлари кўрсатишнинг маъмурий регламентларини тасдиқлаш тўғрисида»ги қарори қабул қилинган.\nМазкур қарор кучга киргандан буён ичимлик суви ҳисоблагичларни қиёслашдан ўтказиш учун жами 76 мингдан зиёд мурожаат давлат хизматлари марказлари орқали қабул қилинган бўлса, бугунгача улардан 32 мингдан зиёди ёки 42 фоизи қаноатлантирилган. Ваҳоланки, ушбу кўрсаткичга ҳам «Ўзсувтаъминот» AЖнинг ҳудудий сув таъминоти корхоналарининг бор имкониятларини ишга солиш ҳисобига эришилмоқда. Мурожаатларнинг ўз вақтида қаноатлантирилишида кечикишлар юзага келаётганига эса қуйидаги сабаблар бор.\nБугунги кунда сув таъминоти корхоналарининг республика бўйича жами филиаллар сони 199 тани ташкил этади. Aгар Тошкент шаҳри мисолида олинса, бевосита сувни ҳисобга олиш ускунасини ечиш, қиёслашдан ўтказиш ва ўрнатишга тегишли ваколати (сертификати) бор ходимларимиз сони 20 нафарни ёки ҳисоблагич ўрнатилган ҳар 31962 нафар абонентимизга 1 нафарни ташкил этади. Бошқа ҳудудларда ҳам айни йўналишда фаолият олиб бораётган ходимларимиз сони етарли даражада эмас.\nУшбу ходимларимиз «Ўзстандарт» агентлигининг республикамиз бўйлаб 17 та бўлими ва чекка ҳудудлардаги 43 та метрологик хизмат кўрсатиш марказлари билан ишлайди. Кўриниб турибдики, ҳозирда ходимлар танқислиги, лабораториялар етишмаслиги, баъзи ҳудудларда уларнинг таъминотчи корхонадан узоқ масофада жойлашгани хизматларни кўрсатишда кузатилаётган кечикишларга олиб келмоқда.\nТабиий савол туғилади: ходимлар сонини кўпайтиришга нима халақит беради? Жавоб топишга ҳаракат қиламиз. Aмалдаги тартибга мувофиқ, ичимлик ва иссиқ сувни ҳисобга олиш ускунасини ечиш, қиёслашдан ўтказиш ва ўрнатиш бўйича давлат хизматлари кўрсатиш учун жисмоний шахслардан базавий ҳисоблаш миқдорининг 20 фоизи (44 600 сўм), юридик шахслардан базавий ҳисоблаш миқдорининг 1,5 баравари (334 500 сўм) миқдорида йиғим ундирилади ва мазкур хизматга алоқадор ташкилотлар кесимида тақсимланади.\nЖумладан, таъминотчи корхона мисолида олинса, ҳар бир ускуна учун йиғимдан жисмоний шахслар бўйича 8920 сўм, юридик шахслар бўйича 66 900 сўм ҳудудий сув таъминоти корхоналарига келиб тушмоқда. Aмалда эса ушбу хизматлар харажатлари 3–4 баравар қимматга айланмоқда. Хусусан, ускунани ечиш, ўрнатиш ишлари, йўл ва бошқа харажатлар миқдори жисмоний шахслар учун 43 551 сўм, юридик шахслар учун эса ҳисоблагичларнинг ўлчамига қараб 90 747 сўмдан 240246 сўмгача ташкил қилмоқда.\nБу вазиятда таъминотчи корхоналар иқтисодий зарарга кириб, харажатларни қоплаш мақсадида меҳнат ресурсларини қисқартиришга мажбур бўлмоқда. Aммо бу сув ҳисоблагичларни қиёслашдан ўтказишда юзага келаётган кечикишлар бартараф этилмайди, дегани эмас. Бугунги кунда сув ҳисоблагичларни қиёслашдан ўтказишда давлат хизматларини кўрсатиш тартибларини такомиллаштириш бўйича «Ўзсувтаъминот» AЖ томонидан тегишли ҳисоб-китоблар ва таклифлар тайёрланмоқда. Шунингдек, ҳудудий сув таъминоти корхоналари тасарруфида метрологик хизмат кўрсатиш лабораторияларини ташкил этиш орқали хизмат кўрсатиш муддатларини қисқартириш масаласи ҳам ўрганилмоқда», – дейилади «Ўзсувтаъминот» AЖ ахборотида.\nСув тармоқларига ноқонуний уланиш ҳолатлари бўйича етакчи ҳудудлар маълум қилинди\n“Ўзсувтаъминот” AЖ 40 гектар майдонга дарахт кўчати экиш ва суғориш тизими яратиш учун 5,28 млрд сўм ажратди\n19:34 / 01.11.2021\nСув таъминоти тизимига ноқонуний уланишлар сабаб 8,4 миллиард сўмлик зарар етказилган – «Ўзсувтаъминот»\n19:22 / 13.08.2021\nҚувурларни таъмирлашда инновациялар жорий қилиняпти, лекин пилот босқичда — “Ўзсувтаъминот”


Келажак Android-флагманлари процессорининг номи ўзгарди, унинг нарх ва хусусиятлари билан танишинг! - Terabayt.Uz\nКелажак Android-флагманлари процессорининг номи ўзгарди, унинг нарх ва хусусиятлари билан танишинг!\nAndroid тизимли смартфонларнинг шу пайтгача маълум бўлган энг тезкор процессори хитойлик техногигантнинг Hisilicon Kirin 980 чипидир. Ушбу процессор расман тақдим этилган бўлса-да, ҳозирча муайян смартфоннинг «электрон юраги» сифатида истеъмолга киритилгани йўқ.\nЕтакчи чипсозлардан саналмиш Qualcomm эса келажакдаги Android-флагманлар учун энг тезкор Snapdragon 855 процессорини тайёрлаётганидан хабарингиз бор. Аммо ўзининг инсайдерлик хабарлари билан машҳур бўлган Роланд Квандт (Roland Quandt) сўзларига кўра, бу чип бошқачароқ – Snapdragon 8150 номи билан тақдим этилади.\nУшбу процессорнинг якка кристалли тизими big.LITTLE схемаси бўйича ишланган, яъни унда тўртта қувват тежовчи ҳамда тўртта юксак самарадор ядро бўлади. Дастлабки маълумотларга қараганда, булар Cortex-A-55 ҳамда Cortex-A-76 ядроларидир. Булардан биринчиси Silver кодли номи остида тайёрланмоқда ва 1,7 ГГц такт частотасида ишлайди. Кодли номи Gold бўлган иккинчисининг максимал такт частотаси эса 2,6 ГГц.ни ташкил этади.\nЎҚИНГ: Snapdragon 855 процессорли илк 5G-смартфонни Lenovo тақдим этмоқчи, аммо масаланинг бошқа томони бор...\nШунингдек, Snapdragon 8150 процессори «сунъий идрок» тизими учун махсус чипга ҳам эга бўлиши айтилмоқда. Чипсет таркибидаги Adreno график тезлатгичи эса 650 МГц такт частотасида ишлайди.\nЯнги процессор 7 нанометрлик технологик жараёнга асосланган бўлса-да, худди Snapdragon 845 сингари – 12,4х12,4 миллиметрлик ўлчамга эга. Афтидан, чипсет таркибига ўша – «сунъий онг» тизими учун қўшилган нейронли ҳисоблаш модули (NPU – Neural Processing Unit) ҳам қўшилгани бунга сабабчидир.\nБулардан ташқари, Snapdragon 845 чипи смартфонсозларга 48 доллардан сотилган бўлса, Snapdragon 8150 ундан қимматроқ – 53 доллар туради. Бу эса навбатдаги флагман телефонларнинг нархига ҳам таъсир этиши аниқ.\nМиш-мишларга қараганда, Snapdragon 8150 процессорини Qualcomm декабрь ойи бошида, Гавай оролларида ўтказиладиган йиллик тадбирида расман тақдим қилади. Лекин бугун тарқалган хабарларда аллақачон ушбу чипга асосланган смартфон ҳақида сўз боради...\nЎҚИНГ: Snapdragon 855 (Snapdragon 8150) процессорли илк смартфон Xiaomi Mi Mix 3 бўлиб, у 5G тармоғида ишлашини айтишмоқда!\n#андроид смартфон #процессор #хабарлар #янги технологиялар #Snapdragon 855 #Qualcomm Snapdragon 8150


5 йил аввал 570 siyrat.uz\nМакканинг фатҳ этилиши улкан аҳамиятга эга эди. Макка – ҳаммага машҳур муқаддас шаҳар. Унинг асосий аҳолиси Қурайш – арабларнинг бош ва энг обрўли қабиласи. Тарихда ҳеч бир подшоҳ ёки ҳеч бир куч Маккани фатҳ қила олмаган. Ким бу ниятни қилса, Абраҳага ўхшаб, ўз-ўзидан ҳалокатга учраган. Ўша пайтда машҳур фил ҳодисасини кўрган-билган одамлар ҳам кўп эди. Бунинг устига, Қурайшнинг бошқа қабилаларга таъсири кучли эди. Кўпгина қабилалар Қурайш билан иттифоқчи эди. Шунинг учун бу иттифоқни бузиб, Исломга кира олмай турган эдилар. Ундан ҳам кўпи эса иккиланиб, Пайғамбар соллаллоҳу алайҳи васаллам билан Қурайш орасидаги курашнинг натижасини кутиб турар эди. Улар ўзларича «Агар Муҳаммад ҳақиқий пайғамбар бўлса, Қурайшнинг устидан ғолиб чиқади, ўшанда унга иймон келтирамиз», дер эдилар. Аллоҳ таоло Расулуллоҳ соллаллоҳу алайҳи васалламга Маккани фатҳ этгандан сўнг бу саволларнинг ҳаммасига жавоб топилди. Аввало, ҳеч кимга фатҳ этилмаган Макканинг Расулуллоҳ соллаллоҳу алайҳи васалламга фатҳ этилиши у Зотнинг ҳақиқий Пайғамбар эканликларининг исботи бўлди. Иккинчидан, Қурайшнинг ҳаммасининг мусулмон бўлиши бошқалар олдидаги барча иккиланишни йўққа чиқарди. Энди ҳамма тўп-тўп бўлиб, Исломга кира бошлади. «Вақтики, Аллоҳнинг нусрати ва фатҳ келса ва одамларнинг Аллоҳнинг динига тўп-тўп бўлиб кираётганини кўрсанг, бас, Роббингни ҳамд ила поклаб ёд эт ва Ундан мағфират сўра. Албатта, У Таввобдир», деган Аллоҳга ҳамдлар бўлсин. Расулуллоҳ соллаллоҳу алайҳи васаллам Маккани тарк этишларидан олдин йигирма ёшлар атрофидаги Аттоб ибн Асийд розияллоҳу анҳуни бу муқаддас шаҳарга амир қилиб тайинладилар.


Хусусий корхона 2016 йил якунида барча солиқ ва бошқа харажатлар ҳисобга олинганидан сўнг 6 млн. сўм фойдага эга бўлди. Корхона раҳбари (таъсисчиси) ушбу олинган фойдани ўзининг шахсий харажатларига фойдаланиш мақсадида шахсий пластик карточкасига ташлаб олмоқчи.\nТижорат ташкилотлари (хусусий корхоналар ва бошқалар) фойда олиш мақсадида молия-хўжалик фаолиятини амалга оширадилар. Одатда соф фойда корхона муассислари (иштирокчилари) ўртасида тақсимланади, яъни уларга дивидендлар тарзида тўланади.\nХусусий корхонанинг фойдаси солиқлар ва бошқа мажбурий тўловлар тўланганидан сўнг корхона мулкдорининг тасарруфига ўтади ҳамда унга солиқ солинмайди ("Хусусий корхона тўғрисида"ги Қонуннинг 24-моддаси).\nДивидендлар корхона тасарруфида қоладиган соф фойдадан ва (ёки) ўтган йилларнинг тақсимланмаган фойдасидан тўланади. Уларни тўлаш учун асос бўлиб хусусий корхона раҳбари, яъни мулкдорнинг қарори ҳисобланади.\nХусусан, Солиқ кодексининг 179-моддаси 6-бандига асосан солиқлар ва бошқа мажбурий тўловларни тўлаганидан кейин хусусий корхона мулкдори ихтиёрида қоладиган фойда суммасига солиқ (даромад солиғи) солинмайди.\nДемак, хусусий корхона раҳбари (таъсисчиси) корхона ихтиёрида қолган фойдани ўзининг шахсий пластик карточкасига ташлаб, ўз эҳтиёжи учун фойдаланиши мумкин ва бунда солиқ оқибати юзага келмайди.\nМен давлат хизматчиси сифатида бирон бир хусусий фирманинг таъсисчиси бўлишим мумкинми? Башарти, таъсисчи бўладиган бўлсам, у ҳолда ўзим ишлаётган давлат корхонаси рахбарини бу ҳақида хабардор этишим керакми?\nЎзбекистон Республикаси Вазирлар Маҳкамасининг 2016 йил 2 мартдаги 62-сон қарори 15 бандида қуйидаги қоидалар келтирилган: 15. Давлат хизматчиларининг тадбиркорлик фаолияти билан шуғулланиши тақиқланади. Давлат хизматчилари ўзларининг ўз хизмат вазифаларини зарур даражада бажаришига ёки уларга зарар етказиши мумкин бўлган фаолиятни амалга оширмаслиги, шунингдек лавозимни эгалламаслиги керак.... Далее\nХусусий корхона раҳбари нафақахўр отаси номидаги катта кўча бўйида жойлашган ҳовлининг (ўзи ҳам ўша уйда яшайди) атрофини асфальтлаш юзасидан туман йўл хўжалиги пудрат ташкилоти ва отаси ўртасида тузилган шартномага асосан асфальтлаш ишларини олиб бориш учун тўланадиган суммага ҳомийлик тўловини амалга оширди ва корхона харажатларига ҳисобдан чиқариш бўйича буйруқ чиқарилди.... Далее


Видолашув ҳажи | Siyrat.uz\n15:20 Апрель 18, 2012\nЎнинчи ҳижрий санада Расулуллоҳ соллаллоҳу алайҳи васаллам ўзларининг Исломдаги биринчи ва охирги ҳажларини қилдилар. У Зот бу ҳаждаги хатти-ҳаракатлари ва айтган сўзлари билан бу ҳаж видолашув ҳажи эканлигини билдирдилар. Шунинг учун ҳам ушбу ҳаж тарихда «видолашув ҳажи» номи билан қолган.\nИшончли ровийлар видолашув ҳажининг тафсилотларини аниқлик билан ривоят қилганлар. Бу ҳаж Расулуллоҳ соллаллоҳу алайҳи васаллам йўлга отланганларидан бошлаб, то қайтиб келгунларича барчанинг диққат-эътиборида бўлган. Ундаги ҳар бир ҳаракат, ҳар бир сўз саҳобалар томонидан зийраклик билан ўрганилган, ёд олинган.\nПайғамбар соллаллоҳу алайҳи васаллам билан бирга видолашув ҳажида юз минг киши иштирок этган. Бу ўша вақтлар ўлчовида мисли кўрилмаган иш эди. Ана шу одамларнинг ҳаммаси мазкур тарихий воқеанинг жонли гувоҳи бўлганлар.\nБиз видолашув ҳажи борасидаги ривоятлар ичидан Жобир ибн Абдуллоҳ розияллоҳу анҳунинг ривоятларини ихтиёр қилдик. У киши видолашув ҳажида бориб келгунча Расулуллоҳ соллаллоҳу алайҳи васалламнинг туяларини етакловчи бўлганлар. Шунинг учун ҳам ҳар бир нарсани тартиб билан ёдлаб олганлар ва айтиб берганлар. Ушбу ҳадис Пайғамбар соллаллоҳу алайҳи васалламнинг ҳажларини тўлиқ васф қилувчи ҳадисдир.\nЖобир ибн Абдуллоҳ розияллоҳу анҳу ўзларидан Пайғамбар соллаллоҳу алайҳи васалламнинг ҳажлари ҳақида гапириб беришларини сўрашганида унга жавобан тўққизта бармоқларини юмиб кўрсатиб туриб, қуйидагиларни айтганлар:\n«Расулуллоҳ соллаллоҳу алайҳи васаллам тўққиз йил ҳаж қилмай турдилар. Сўнгра ўнинчи йили одамлар ичида «Расулуллоҳ соллаллоҳу алайҳи васаллам ҳаж қилурлар», деб эълон қилдирдилар. Мадинага жуда кўп одамлар етиб келдилар. Уларнинг барчаси Расулуллоҳ алайҳиссаломга иқтидо қилишни, у Зотнинг амалларига ўхшаш амал қилишни хоҳлар эдилар.\nБас, у Зот билан чиқиб, Зул-Ҳулайфага етиб келдик. Шу ерда Асмо бинту Умайс Муҳаммад ибн Абу Бакрни туғди ва Расулуллоҳ соллаллоҳу алайҳи васалламга «Қандай қилай?» деб одам юборди. У Зот:\n«Fусл қилиб, қонни тўсувчи мато қўйиб олиб, эҳромга киравер», дедилар.\nРасулуллоҳ соллаллоҳу алайҳи васаллам масжидда намоз ўқидилар. Сўнг Қасвога миндилар. Туялари Байдога тенглашганда қарасам, у Зотнинг олдиларида кўз етмайдиган даражада уловли ва пиёда одамлар кетмоқда. Ўнг томонларида ҳам худди шундай. Чап томонларида ҳам худди шундай. Орқа томонларида ҳам худди шундай.\nРасулуллоҳ алайҳиссалом орамизда кетмоқдалар. У Зотга Қуръон нозил бўлиб турибди. У Зот унинг таъвилини билиб турибдилар. У Зот нима амал қилсалар, биз ҳам қилиб турибмиз. Бас, у Зот:\n«Лаббайкаллоҳумма лаббайк! Лаббайка лаа шарийка лака лаббайк! Иннал ҳамда ван-ниъмата лака вал мулк, лаа шарийка лак», деб тавҳид талбиясини айтдилар.\nОдамлар ҳам мана шу, ўзлари айтиб юрган талбияни айтдилар. Расулуллоҳ соллаллоҳу алайҳи васаллам ундан бирор нарсани рад қилмадилар. Расулуллоҳ соллаллоҳу алайҳи васаллам талбияларида давом этдилар».\nЖобир розияллоҳу анҳу сўзида давом этиб, яна қуйидагиларни айтди:\n«Ҳаждан бошқа нарсани ният қилмаган эдик. Умрани билмас эдик. Токи у Зот билан байтга етиб борганимизда рукнни истилом қилдилар. Уч марта рамл, тўрт марта юриш билан тавоф қилдилар. Сўнгра Иброҳим алайҳиссаломнинг мақомларига бордилар. «Ва Иброҳимнинг мақомини намозгоҳ тутинг»ни қироат қилдилар. Кейин мақомни ўзлари билан Байтнинг орасида қилдилар. Икки ракъатда «Қул йаа айюҳал кафируун» билан «Қул ҳуваллоҳу аҳад»ни қироат қилдилар. Сўнгра рукнга қайтиб бориб, уни истилом қилдилар.\nКейин эшикдан Сафога чиқдилар. Сафога яқинлашган вақтларида «Албатта, Сафо ва Марва Аллоҳнинг белгиларидандир»ни қироат қилдилар. «Аллоҳ бошлаган нарсадан бошланглар», дедилар. Сўнгра Сафодан бошладилар. Унинг устига Байтни кўрадиган бўлиб чиқдилар. Аллоҳга тавҳид ва такбир айтдилар ва:\n«Лаа илааҳа иллаллоҳу, ваҳдаҳу лаа шарийка лаҳ. Лаҳул мулку ва лаҳул ҳамд. Ва ҳува ъалаа кулли шайъин қодийр. Лаа илаҳа иллаллоҳу ваҳдаҳу, анжаза ваъдаҳу ва насоро ъабдаҳу ва ҳазамал аҳзааба ваҳдаҳ», дедилар. Шу орада дуо ҳам қилдилар. Ушбу нарсани уч марта айтдилар.\nКейин Марва томон юриб кетдилар. Қадамлари водийга тегиши билан тезлаб, шаҳдам саъйи қилдилар. Водийдан чиқиб оддий юриш қилдилар. Марвага келганларида Сафода қилганларидек қилдилар. Тавофлари охирига етиб, Марвада турганларида:\n«Агар ишни қайта бошлаганимда, орқага қайтмас эдим. Қурбонлик ҳайдаб келмас эдим. Умрани ният қилар эдим. Сизлардан кимнинг атаган қурбонлиги бўлмаса, қилганини умрага айлантирсин», дедилар.\n«Эй Аллоҳнинг Расули, ушбу йилимизгами ёки абадийликками?» деди.\nРасулуллоҳ соллаллоҳу алайҳи васаллам бармоқларини бир-бирининг ичига киритиб туриб, «Умра ҳажнинг ичига кирди», деб икки марта айтдилар ва:\nАли Ямандан Пайғамбар соллаллоҳу алайҳи васалламнинг туяларини олиб келганда Фотима розияллоҳу анҳонинг эҳромдан чиқиб, сурма қўйиб олганини кўриб, инкор қилди. Шунда у:\n«Ўшанда Фотиманинг қилган ишидан аччиқланиб, у берган хабар ҳақида сўрагани Расулуллоҳ соллаллоҳу алайҳи васалламнинг ҳузурларига бордим. Мен унинг ишини инкор қилганим ҳақида хабар бердим. Бас, у Зот:\n«Аллоҳим! Расулинг нимани ният қилган бўлса, ўшани ният қилдим», деб айтдим», дедим.\nАли Ямандан олиб келган қурбонликлар билан Расулуллоҳ соллаллоҳу алайҳи васаллам ўзлари ила олиб келган қурбонликлар жами бўлиб юзта эди. Одамларнинг ҳаммалари эҳромдан чиқиб, сочларини қисқартирдилар. Фақат Пайғамбар соллаллоҳу алайҳи васаллам ва қурбонлиги борлар бундай қилмадилар.\nТаврия куни у Зот Минога юзландилар ва ҳажни ният қилдилар. Расулуллоҳ соллаллоҳу алайҳи васаллам (уловга) миниб, жўнадилар. У ерда Пешин, Аср, Шом, Хуфтон ва Бомдодни ўқидилар. Сўнгра қуёш чиққунча бир оз кутиб турдилар.\nКейин жундан бўлган қуббаларини Намирага тикишга амр қилдилар. Сўнг Расулуллоҳ соллаллоҳу алайҳи васаллам юриб кетдилар. Қурайшликлар Расулуллоҳ соллаллоҳу алайҳи васалламнинг ҳам жоҳилият вақтида Қурайш турганидек, Машъарул Ҳаромда Вуқуф қилишларига ҳеч шубҳа қилмас эдилар. Бас, Расулуллоҳ соллаллоҳу алайҳи васаллам ўтиб кетдилар ва Арафотга етиб бордилар. Қуббаларининг Намирага тикиб қўйилганини кўриб, ўша ерга тушдилар.\nҚуёш (қиёмдан) оққанда у Зот Қасвони олиб келишга амр қилдилар. Унга миниб, водийнинг ўртасига бордилар. Бас, одамларга хутба қилдилар:\nОгоҳ бўлинглар! Жоҳилиятнинг ишларида ҳар бир нарса менинг оёғим остига тўшалгандир. Жоҳилиятдаги қонлар қиймати ҳам тушди. Қонларимиздан биринчи бўлиб (қийматини) туширадиганим Робиъа ибн Ҳориснинг қонидир. Бани Саъдга эмизиш учун берилган эди. Уни Ҳузайл (қабиласи) қатл қилди.\nЖоҳилият рибосининг (қиймати) ҳам туширилгандир. Риболаримиздан биринчи бўлиб (қийматини) туширадиганим Аббос ибн Абдулмутталибнинг рибосидир. Бас, унинг ҳаммаси туширилгандир.\nБас, аёллар ҳақида Аллоҳдан қўрқинглар! Чунки сиз уларни Аллоҳнинг омонати ила олгансизлар. Уларнинг фаржларини Аллоҳнинг калимаси ила ҳалол қилиб олгансизлар. Сизлар учун уларнинг зиммасида сиз ёмон кўрган бирор кишига тўшакларингизни бостирмаслик мажбурияти бор. Агар ўшани қилсалар, уларни ачитмайдиган қилиб уринглар. Улар учун сизнинг зиммангизда маъруф йўл билан ризқлари ва кийимлари мажбурияти бор.\nБатаҳқиқ, мен сизларга маҳкам ушласангиз, ундан сўнг ҳеч ҳам залолатга кетмайдиган нарсани – Аллоҳнинг Китобини қолдирдим.\nШунда у Зот кўрсаткич бармоқларини осмонга кўтариб, кейин одамларга қаратиб тушириб туриб:\n«Аллоҳим! Ўзинг гувоҳ бўл!» деб уч марта айтдилар.\nСўнгра Расулуллоҳ соллаллоҳу алайҳи васаллам (улов) миниб, мавқифга бордилар. Туялари Қасвонинг қорнини тошларга қилдилар. Пиёдалар қаршиларида бўлиб қолди. У Зот қиблага қараб турдилар. Шу туришларида қуёш ботгунча турдилар.\nКейин Усомани орқаларига мингаштириб, қайтишни бошладилар. У Зот Қасвонинг жиловини қаттиқ тортганларидан унинг боши эгарнинг қошига тегай деб қолди. У Зот ўнг қўллари билан ишора қилиб:\n«Эй одамлар! Сокин бўлинглар! Сокин бўлинглар!» дер эдилар. Қачон қум тепачалардан бирига келганда туя унга чиқиб олиши учун жиловни бир оз бўшатар эдилар.\nСўнгра Расулуллоҳ соллаллоҳу алайҳи васаллам тонг отгунча ёнбошладилар. Ўзларига субҳ аён бўлганида азон ва иқома билан Бомдодни ўқидилар.\nКейин Қасвога миниб, Машъарул Ҳаромга келдилар. Қиблага қараб дуо қилдилар, такбир, таҳлил ва тавҳид сўзлари айтдилар. Тонг жуда ҳам ёришгунча шу ҳолда турдилар.\nБас, қуёш чиқмасдан олдин жўнадилар. У Зот Фазл ибн Аббосни мингаштириб олдилар. У гўзал сочли, оппоқ ва чиройли одам эди. Расулуллоҳ соллаллоҳу алайҳи васаллам отланганларида аёллар (ҳавдажда) тезлаб ўтиб қолдилар. Фазл уларга назар сола бошлади. Шунда Расулуллоҳ соллаллоҳу алайҳи васаллам қўлларини Фазлнинг юзига қўйдилар ва унинг назар солиб турган юзини бошқа томонга бурдилар. У Зот Ботну Муҳоссирга келганларида бир оз тезладилар.\nСўнгра Жамратул Куброга чиқадиган ўрта йўлга тушдилар. Дарахт олдидаги Жамрага келиб, еттита тошни ҳар бирини отганда такбир айтиб отдилар.\nКейин бурилиб, қурбонлик сўядиган жойга бордилар. Бас, олтмиш учта (қурбонлик)ни қўллари билан сўйдилар. Қолганларини Али сўйди. У Зот уни қурбонликларига шерик қилдилар.\nСўнгра амр қилиб, ҳар бир туядан бир оздан гўшт олдириб, қозонга солдириб, пиширтирдилар. Икковлари ундан еб, шўрвасидан ичдилар.\nКейин Расулуллоҳ соллаллоҳу алайҳи васаллам (уловга) миниб, ифоза (тавоф) қилдилар. Маккада Пешинни ўқидилар. Замзам тарқатаётган Бани Абдулмуттолибларнинг олдига келиб:\n«Тортинглар! Эй бани Абдулмуттолиблар! Агар одамлар сизнинг сувчилигингизга ғолиб келиб кетиши бўлмаганида, мен ҳам сиз билан сув тортар эдим», дедилар. Улар бир пақирда сув узатишди. У Зот ундан ичдилар».\nКейинги мақола Нажрон элчилари


15:37 / 01.08.2017\nИндонезия коммуникациялар ва ахборот технологиялари вазири Рудиантаранинг маълум қилишича, ҳукумат Telegram мессенжерига мамлакат ҳудудида ишлашга имкон беради, сабаби компания ножоиз маҳсулот билан кураш бўйича керакли қадамларни қўймоқда. Бу ҳақда Ассошиэйтед Пресс агентлиги хабар берди.\nАгентликнинг маълум қилишича, Рудиантара Жакартада Telegram асосчиси Павел Дуров билан учрашувдан аввал, улар “Telegram’га кириш имконини сақлаб қолишга келишиб олишгани” ҳақида маълум қилди.\nАввалроқ Coconuts портали Индонезия коммуникациялар ва ахборот технологиялари вазирлигига асосан мамлакат ҳукумати Telegram мессенжерини тўсиб қўйгани ҳақида хабар берганди. Портал маълумотларига кўра, Индонезиядаги интернет фойдаланувчилари мессенжерга бир неча алоқа операторлари тармоқлари орқали кира олмаётганликларини пайқашган.


≡Долзарб мавзу 🕔16:06, 21.01.2022 ✔31\n≡Долзарб мавзу 🕔16:05, 21.01.2022 ✔26\n≡Долзарб мавзу 🕔15:43, 14.01.2022 ✔52\n≡Долзарб мавзу 🕔22:43, 31.12.2021 ✔75\n≡Долзарб мавзу 🕔10:43, 24.12.2021 ✔91\nҚонун бор, жазо муқаррар, аммо... Атроф муҳит озодалигига эътиборсизлик иллати қачон барҳам топади?\n≡Долзарб мавзу 🕔15:51, 18.12.2021 ✔118\nЭкология муҳофазасига оид қонунбузилиш ҳолатларини аниқлаш ва адолатли тарзда жазолаш учун техник тараққиёт ва давлат ёрдами имкониятларидан кенгроқ фойдаланиш керак. Қуруқ гаплар ҳамда ҳисобот учун ўтказиладиган йиғилишлар ҳеч нарса бермайди. Биз буни реал ҳаётда, кўз ўнгимизда содир бўлаётган воқеалар орқали жуда яхши билиб турибмиз.\nЭлектр токида балиқ овлаш очиқчасига табиатга қирон келтириш деганидир\n≡Долзарб мавзу 🕔15:47, 18.12.2021 ✔130\nБалиқ овлаш ким учундир маданий ҳордиқ чиқариш бўлса, яна кимлардир ундан даромад манбаи сифатида фойдаланади. Қармоқ билан балиқ овлаш балиқчидан сабр тоқат талаб қилгани боис, одамлар хўрак қўйилган қармоқни сувга ташлаганча ўтириб табиатдан баҳра олишади, дилдан суҳбат қуришади.\nБраконьерларни тутиш ва жазолаш – ечим эмас!\n≡Долзарб мавзу 🕔15:46, 18.12.2021 ✔103\nБиз бугун ноёб ҳайвонларни асраш, сонини кўпайтиришга уриниб, бунинг учун махсус питомниклар ташкил қилаётган бир пайтимизда айрим кишилар уларни қириш билан овора.\nТашлаб Юборилаётган бир бурда нон кимнингдир ҳаётини сақлаб қолиши мумкин\n≡Долзарб мавзу 🕔14:25, 09.12.2021 ✔106\nДунёда озиқ-овқат ресурсларига муносабат қандай?\nДунёни қамраб бораётган бу очлик курашида асл душман ким? Табиий офатлар ёғдираётган экотизимми ёки уни шунга мажбур этган инсониятми? Ё бўлмаса, егани олдида, емагани ортида бўлган, ресторанма-ресторан юрган бойларми? Ёинки уйига эҳтиёжидан ортиқ озиқ-овқат олиб келиб, охиригача ея олмай хурмачасига сиғмаганини ахлатга ташлаётганларми?..\nЭкологик Маданиятни қандай шакллантирамиз?\n≡Долзарб мавзу 🕔14:20, 09.12.2021 ✔95\nЭкология, атроф муҳит, уни асраш ҳақида жуда кўп гапирамиз. Турли ғоя, таклифлар берамиз, катта давраларда бахс-мунозара ўтказамиз. Бироқ кўчаларда чиқиндилар тўпланаверади, автомашина ойнасидан бўшаган елим идишдан тортиб, писта пўчоғигача ирғитилаверади, яшил масканга дам олишга чиққанлар ортидан турли шишаю овқат қолдиқларидан иборат бир уюм ахлат қолаверади.\n≡Долзарб мавзу 🕔16:56, 02.12.2021 ✔112\nСиртмоққа айланаётган электрон қимор\n≡Долзарб мавзу 🕔16:49, 02.12.2021 ✔112\nТезкорлик билан ривожланаётган ҳаётимизни бугунги кунда интернет ва ижтимоий тармоқларсиз тасаввур қилиб бўлмайди. Кийим кечаклар-у, бозор-ўчар, такси чақиришдан тортиб, таом буюртиришгача ҳамма-ҳаммаси интернетда ҳозиру нозир.\nЗарарланган картошкалар, хавф солаётган янги зараркунанда\n≡Долзарб мавзу 🕔10:09, 26.11.2021 ✔150\nКартошка – халқимиз учун иккинчи нондек. Аксарият таомларимиз картошкасиз бўлмайди, шунинг учун ҳам у ҳар бир рўзғорда энг зарур озиқ-овқатлар сирасига киради. Бозорда эса картошка қанча кўп бўлмасин, унга талаб доим юқори. Агар оз муддат бозорда картошка тортилиб қолса, аҳоли ўртасида қандай ажиотажлар бўлишини яхши биламиз.\nБиз камроқ гўшт есак, иссиқхона газлари камайиши ростми?\n≡Долзарб мавзу 🕔09:37, 26.11.2021 ✔113\nГўшт овқатланиш рационида муҳим ўрин тутади ва инсон истеъмол қиладиган озиқ-овқатдаги оқсилнинг асосий манбаи ҳисобланади. Унда экстракт моддалар, оқсил, ёғ, минерал моддалар, А, Д, РР ва В гуруҳлардаги дармондорилар мавжуд.\nҲозир биздаги электр муаммосининг ечими ГЭС ҳам, АЭС ҳам эмас...\n≡Долзарб мавзу 🕔10:06, 22.11.2021 ✔124\nШу кунларда Энергетика вазирлигининг хабар қилишича, юртимизнинг айрим ҳудудларида электр энергиясининг узилиши ҳолатлари сув билан бевосита боғлиқ экан.\n✔ 31 🕔 16:06, 21.01.2022\n✔ 75 🕔 22:43, 31.12.2021\n✔ 91 🕔 10:43, 24.12.2021


Хитой имиджининг таркибий қисмини қалбаки буюмларни ишлаб чиқариш ҳам ташкил қилади. Уларнинг сифати турлича, бироқ дунё бўйлаб тарқалган.\nСанъат ҳам рассомчилик асарлари нусхаларини яратиш индустриясига айланган. Уларни чизиш Дафен номли қишлоқнинг асосий фаолиятидир. Бу ерда машҳур рассомларнинг турли мамлакатларда сотиладиган асарлари яратилади. Нусхаларни яратиш бизнесга айланган.\nДафен рассомлар маскани қишлоқ эмас, Шэньчжэнь шаҳри ташқарисидаги оддий ихчам туман. У ерда Ғарбий Европа санъат асарлари дурдоналарини оммавий равишда яратишни ўзининг касби деб билган ярим миллион рассомлар истиқомат қилади. Йил давомида улар беш миллионгача сурат ишлаб чиқаришади. Ғаройиб нусхаларни меҳмонхона, дўкон ва турли мамлакатлар галереяларида осиғлиқ ҳолда учратиш мумкин.\nМазкур сурат фронти ишчилари ўз ишини нотўғри деб ҳисобламайди. Бундан ташқари, маҳаллий қонунларга кўра, бу – қонуний бизнес.\nТор кўчалар бўйлаб устахоналар қаторлари жойлашган бўлиб, у ердан шахсий танловга асосан исталган асарни сотиб олиш ёки уни чизишга буюртма бериш мумкин. Суратлар обрўли рассомчилик академияси дипломига эга меҳнаткашлар томонидан яратилган. Улар бир типли суратларни яратишдан бошқа яхшироқ иш топишга муваффақ бўлишмаган.\nБу ерда иш қизғин: кимдир столда ўтириб, чизмалар чизмоқда, бошқа биров мольберт ёнида ижод қилмоқда, яна бошқа рассом эса рассомчилик материаллари билан савдо қилмоқда. Рассомлар ёнида нусха кўчирилаётган суратларнинг асл нусхасининг фотоси бўлади.\nДеярли ҳар бир асар юқори сифатли: ахир уста бир турдаги суратларни кундалик равишда ишлаб чиқариб, қўлини “пишитган”.\nИжодий маскан тарихи 90-йилларда бошланди. Ўшанда шаҳарга чизишни хуш кўрадиган тадбиркор Хуан Цзян томонидан бошқарилган 20 кишидан иборат рассомлар гуруҳи ташриф буюрди. Уларнинг мақсади санъат асарларини оддий фуқаролар сотиб олиши учун арзон нархга сотиб, “штамплаштирилиш”ни йўлга қўйишдан иборат эди.\nИлк кўчиб келган рассомлар\nИш даромадли тус олди. Нусхаларни харид қилишга доимий равишда ўсиб борувчи талаб ишга янги истеъдод вакилларини жалб этишни тақозо этарди.\nБизнеснинг муваффақияти ҳақида қуйидаги кўрсаткичлар гувоҳлик беради: бугун барча қалбаки нусхаларнинг 60 фоизи Дафенда тайёрланади.\nБу жараённи ўз кўзингиз билан кўрмагунча ижодкорларнинг иш ҳақи тўғрисида гапириш мушкул. Чжао рассомларнинг сўзларига кўра, у Ван Гогнинг 70 мингта расмларини сотишга муваффақ бўлган. Уларнинг ҳар бири 30 доллардан 230 долларгача баҳоланган.\nИнтернетда рассом ойига 800 мингдан 100 минг долларгача ишлаб топиши мумкинлиги тўғрисидаги маълумотлар бор.\nХитой савдо келишуви доирасида АҚШдан маҳсулот сотиб олишни 200 млрд долларга кўпайтириш мажбуриятини олди\n01:13 / 16.01.2020


17 июнь куни Ўзбекистонда ўзгарувчан об-ҳаво кузатилади\n13:52 / 16.06.2017\nТошкент шаҳри. Республика Гидрометеорология марказининг хабар беришича, 17 июнь куни пойтахтда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 20-22, кундузи 38-40 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 33-38 даража иссиқ бўлади.\nБухоро ва Навоий вилоятлари. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 35-40 даража, баъзи жойларда 42 даражагача иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 20-25, кундузи 35-40 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 22-27, кундузи 35-40 даража, баъзи жойларда 42 даражагача иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 20-25, кундузи 35-40 даража иссиқ бўлади.


КОНСТИТУЦИЯ – ФАРОВОНЛИК АСОСИ — KUKALDOSH.UZ\nЮртимиз мустақиллигига 27 йилдан ошди. Тарихан қисқа муддат – чорак асрда эришилган ва қўлга киритилган катта ютуқлардан бири инсон ҳуқуқ ва эркинликларини таъминловчи ҳужжат – Бош Қомусимизнинг қабул қилиниши бўлди.\nДавлатнинг шаклланишида Конституция муҳим аҳамиятга эга. Бизнинг Бош Қомусимиз халқимизнинг ҳаёт тарзи ва урф-одатларидан келиб чиқиб қабул қилинган. У бирор бошқа давлатнинг қонунларидан кўчириб олинмаган. Унда халқимизнинг имон-эътиқоди, меҳр-оқибати, ор-номуси ва диёнати каби эзгу фазилатларнинг барчаси эътиборга олинган. Қисқа қилиб айтганда, инсон ҳаёти учун зарур барча ҳақ-ҳуқуқлар баён қилинган.\nКонституция инсоннинг қадр-қимматини улуғлаш, унинг ҳуқуқий, қонуний манфаатлари дахлсизлигини таъминлашга хизмат қилади. Унда баён этилган тамойиллар ҳар бир шахс ўзини бахтиёр хис этиши, осуда ва фаровон яшашига қаратилган.\nЮртимизда истиқомат қилувчилар Қомусимизда белгиланган ҳуқуқ ва эркинликлардан тўлиқ фойдаланмоқдалар, десак муболаға қилмаган бўламиз. Хусусан, унда виждон, эътиқод эркинлиги кафолатланган. Жумладан 31 моддада бундай ёзилган: “Ҳамма учун виждон эркинлиги кафотланади. Ҳар бир инсон хоҳлаган динига эътиқод қилиш ёки ҳеч қайси динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди”. Шунингдек, жамиятдаги барчанинг ҳуқуқлари ва эркинликлари кафолатланган. Қомусимизнинг 43-моддасида: “Давлат фуқароларнинг Конституция ва қонунларда мустаҳкамланган ҳуқуқлари ва эркинликларини таъминлайди”, дейилган. Конситуциянинг IX боби “Иқтисодий ва ижтимоий ҳуқуқлар”, деб номланган. Унда ҳар бир шахснинг мулкдор бўлиши, эркин касб танлаши, ҳақ тўланадиган меҳнат таътили олиши, меҳнатга лаёқатини ва боқувчисини йўқотганда ижтимоий таъмонот олиши, тиббий хизматдан фойдаланиши, бепул умумий таълим олиши қонун билан белгилаб қўйилган. Меҳнат қилиш ҳуқуқи Конституциясининг 37-моддасида кенгроқ тарзда ёритилган бўлиб, унда “Ҳар бир шахс меҳнат қилиш, эркин касб танлаш, адолатли меҳнат шароитларида ишлаш ва қонунда кўрсатилган тартибда ишсизликдан ҳимояланиш ҳуқуқига эгадир”. Дам олиш ҳуқуқи Конституциясининг 24-моддасида “Ёлланиб ишлаётган барча фуқаролар дам олиш ҳуқуқига эгадирлар. Иш вақти ва ҳақ тўланадиган меҳнат таътилининг муддати қонун билан белгиланади”.\nМуқаддас динимизда оила ва никоҳга катта эътибор берилади. Насл-насабни сақлаш, авлодлар бардавомлигини таъминлаш, жамиятнинг ҳар жиҳатдан қудратли бўлишининг асосий омили дея эътироф этилган. Конституциянинг 63-моддасида ҳам оилага алоҳида тўхталиб ўтилади: “Оила жамиятнинг асосий бўғинидир ҳамда жамият ва давлат муҳофазасида бўлиш ҳуқуқига эга”. Шунингдек, мамлакатимизда йил номларига “Оила йили”, “Мустаҳкам оила йили”, “Оналар ва болалар йили” каби номларнинг берилгани жамиятнинг жон томири бўлган оилани мустаҳкамлашга нақадар катта эътибор қаратилаётганини кўрсатади.\nБугунги кунда ҳам содир этилаётган жиноятчиликнинг турли хил кўринишлари, жумладан, зўравонлик, пичоқбозлик, ўғрилик, фирибгарлик кабилар, албатта, қонунларга амал қилмаслик боисидан келиб чиқади. Ваҳоланки, Ўзбекистон Республикаси Конституцияси дунё тузуклари орасида мукаммаллиги жиҳатидан етакчи ўринларда туради. Ҳатто жаҳондаги ривожланган давлатлар ҳам бизнинг Конституциянинг пухталиги ва ўрнак олишга арзигулик эканини кўп бор эътироф этади. Шундай экан, шу жамиятнинг ҳар бир аъзоси қонунларни ва Бош Қомусимиз – Конституцияни билиши, ундан онгли равишда хабардор бўлиши даркор.\nАсосий Қонунимиз қабул қилинган кун арафасида шуни алоҳида таъкидлаймизки, мустақил юртимиз тинч ва осуда, барча миллат ва элатлар ҳамжиҳатликда ва хотиржамликда яшаётгани, шу вақтгача миллий ва диний низолар келиб чиқмагани бу борада катта ишлар амалга оширилаётганидан дарак беради. Кишилик жамиятида қонунларнинг аҳамияти жуда ҳам катта. Дарҳақиқат, адолатли қонунлар халқ фаровонлиги ҳамда дунё ва охират ободлигининг асосидир.


Тошкент шаҳар ИИББ бошлиғи фуқароларни қабул...\n22.02.2018 10:43 2 626\nКеча, 21 февраль куни Ўзбекистон Республикаси Президентининг Тошкент шаҳар Халқ қабулхонаси биносида Ички ишлар вазирининг ўринбосари — Бош бошқарма бошлиғи генерал-майор Р.Жўраев фуқароларни қабул қилди.\nШу куни дастлабки тергов, суриштирув, фуқаролараро муносабатлар юзасидан муаммоли масалалар, шунингдек, ички ишлар органларига қабул қилиш бўйича ҳуқуқий маслаҳат олиш учун 15 нафар фуқаро мурожаат қилдилар.\nТошкент шаҳар ИИББ хабарига кўра, мурожаатчиларнинг 5 тасига шу жойнинг ўзида тезкорлик билан ҳуқуқий ёрдам кўрсатилди. Қолган мурожаатлар назоратга олиниб, ижрога қаратилди.\nЭслатиб ўтамиз, 13 февраль куни Рустам Жўраев Тошкент шаҳар ИИББ бошлиғи лавозимига тайинланган эди.\nТошкент шаҳар ИИББ Рустам Жўраев\nЖамият 26/03, 22:02\nИжтимоий тармоқда Тошкент шаҳар ИИББ шаънини топтаганлар жиноий жавобгарликкача тортилиши мумкин\nЖамият 14/02, 22:28\nТошкент шаҳар ИИББ бошлиғи ҳар 10 кунда ТВ орқали очиқ мулоқот ўтказади


Ўзбекистон – Тожикистон: дўстлик, яхши қўшничилик ва стратегик шериклик муносабатлари янги босқичда Ўзбекистон миллий электр тармоқлари акциядорлик жамияти\nЎзбекистон – Тожикистон: дўстлик, яхши қўшничилик ва стратегик шериклик муносабатлари янги босқичда\nЎзбекистон Республикаси Президенти Шавкат Мирзиёев Тожикистон Республикаси Президенти Эмомали Раҳмоннинг таклифига биноан 10 июнь куни расмий ташриф билан Тожикистонга келди.\nДушанбе халқаро аэропортида давлатимиз раҳбарини Тожикистон Президенти Эмомали Раҳмон кутиб олди.\nАэропорт олий мартабали меҳмон шарафига икки давлат байроқлари ва шиорлар билан безатилган.\nЎзбекистон раҳбарини кутиб олишда кўплаб ёшлар ва ижодий жамоалар ҳам иштирок этди.\nПрезидентлар бир-бирига расмий делегация аъзоларини таништирди. Фахрий қоровул тантанали марш билан давлат раҳбарлари олдидан ўтди.\n– Қабул қилган барча қарорларимиз амалга ошмоқда. Ўтган даврда икки томонлама муносабатларда кўп нарса ўзгарди. Буни рақамлар ҳам айтиб турибди. 2017 йилда товар айирбошлаш 70 миллион долларни ташкил этган бўлса, 2020 йилда, мураккаб пандемия йилида ушбу кўрсаткич илк бор 500 миллион долларга етди. Биз ушбу ташрифга жуда жиддий тайёргарлик кўрдик. Ҳудудлар форуми муваффақиятли ўтказилди, қиймати 1 миллиард доллардан зиёд бўлган аниқ лойиҳа ва шартномалар имзоланди. Маданий-гуманитар алоқалар ҳақида айтсак, биринчи бор Тожикистонда Ўзбекистон киноси кунлари муваффақиятли ўтди, яқин орада мамлакатларимиз ёшлари Фарғона водийсида учрашади. Бир сўз билан айтганда, тарихий яқинлигимиз бугун ҳаётга кўчмоқда, – деди Шавкат Мирзиёев.\n– Ўзбекистон бизнинг стратегик шеригимиз ва ишончли қўшнимиз. Тожикистон – Ўзбекистон муносабатлари бугун жадал ривожланаётганидан мамнунмиз. Савдо-иқтисодий алоқалар кенгаймоқда. Маданий-гуманитар соҳадаги ўзаро муносабатлар мустаҳкамланмоқда. Мамлакатларимиз минтақавий хавфсизлик борасида ўзаро мувофиқлашиб, яқиндан ҳамкорлик қилиб келаётганини алоҳида қайд этмоқчиман. Бугун сиз билан муносабатларимизнинг ҳолати ва истиқболларини ҳамда халқаро ва минтақавий масалаларни муҳокама қилишга тайёрман, – деб таъкидлади Эмомали Раҳмон.\nҚўшма корхоналар сони 8 баробар кўпайиб, бугунги кунда 200 дан ошгани таъкидланди. Жумладан, Душанбе шаҳрида маиший техникалар ишлаб чиқарувчи “Артел Авесто Электроникс” қўшма корхонаси самарали иш юритмоқда. Ташриф арафасида 30 дан ортиқ шундай лойиҳалар ишлаб чиқилди.\nУчрашувда товар айирбошлаш ҳажмини ошириш, икки мамлакат ҳудудлари салоҳиятини самарали ишга солиш, иқтисодиётнинг турли тармоқларида саноат кооперациясини ташкил этиш бўйича аниқ таклифлар илгари сурилди. Шунингдек, парламентлараро алоқалар, маданий-гуманитар алмашинув, барқарорлик ва хавфсизликка нисбатан таҳдид ва хатарларга қарши курашиш борасидаги ҳамкорликни мустаҳкамлаш масалаларига тўхталиб ўтилди.\n– Биргаликдаги саъй-ҳаракатлар билан беқиёс ишларни амалга оширдик ва улар ўзаро муносабатларимиз солномасидан ўрин олди, – деб таъкидлади Шавкат Мирзиёев.\n– Муваффақиятли ҳамкорликнинг реал мисоллари ва истиқболга мўлжалланган аниқ режаларимиз бор. Бу ҳақда сўз юритганда, Ўзбекистон автомобилларини йиғишни ташкил этиш, замонавий трансформаторлар ва қишлоқ хўжалиги ускуналарини ишлаб чиқариш, маиший техника ва қурилиш материаллари, калава ип ва тўқимачилик маҳсулотлари ишлаб чиқаришни кенгайтириш, мамлакатларимиздаги бошқа қўшма лойиҳаларни тилга олиш лозим, – деди Шавкат Мирзиёев.\n– Масалаларни тезкор ҳал қилиш учун ҳудудлар раҳбарлари изчил “ҳаракатлар режалари”ни келишиб олишлари ва ҳар ой камида бир марта жойларда учрашувлар ўтказиб боришлари лозим, – деб қайд этди давлатимиз раҳбари.\nИкки мамлакатнинг улкан гидроэнергетика салоҳиятидан ва сувдан самарали фойдаланиш масалалари бўйича конструктив ва ўзаро манфаатли мулоқотни давом эттириш масалалари муҳокама қилинди.\nЕтакчилар анъанавий фаол гуманитар алмашинувларни давом эттиришга келишиб олдилар. Давлатимиз раҳбари дипломатик муносабатларимиз ўрнатилганининг 30 йиллигига бағишланган қўшма маданий тадбирлар дастурини амалга ошириш, шунингдек, икки мамлакат ёшлари фестивалини ташкил этиш, Душанбе ва Тошкентда замонавий ўзбек ва тожик адабиётининг танланган асарлари – антологияларини нашр этишни таклиф этди.\nМузокараларда замонавий хатар ва таҳдидларга қарши курашиш соҳасида, айниқса, Афғонистонда юзага келаётган вазият асносида ҳамкорликни кучайтириш муҳим экани қайд этилди.\nТомонлар БМТ, МДҲ, ШҲТ, Ислом ҳамкорлик ташкилоти, Иқтисодий ҳамкорлик ташкилоти, Оролни қутқариш халқаро жамғармаси каби халқаро ва минтақавий тузилмалар доирасида ҳамкорликни давом эттириш ва бир-бирини қўллаб-қувватлашга тайёр эканини тасдиқладилар.\nПрезидент Эмомали Раҳмон Тожикистон биродар Ўзбекистон билан ҳамкорликда эришилган бугунги юксак даражани қадрлашини, бунда Президент Шавкат Мирзиёевнинг катта ҳиссаси борлигини алоҳида таъкидлади. Музокаралар чоғида келгуси ишлар учун режалар белгилаб олингани, уларнинг натижалари икки мамлакат стратегик шериклик муносабатларини янада кенгайтириш учун янги омил бўлиб хизмат қилишини қайд этди.\nХатлон вилоятининг Кўбодиён туманидаги тиббиёт мажмуаси Ўзбекистон томонидан қурилган. Ушбу 250 ўринли замонавий кўп тармоқли шифохона йилига 75 минг нафар беморга хизмат кўрсатиш имкониятига эга. Мажмуада жарроҳлик, урология, кўз хасталиклари, интенсив даволаш ва реанимация, педиатрия, травматология, гинекология, ҳомиладорлик патологияси, туғруқдан кейинги тикланиш ва терапия бўлимлари мавжуд.\nТожикистон томонидан Самарқанд вилоятининг Ургут туманида умумтаълим мактаби барпо этилди. У 640 нафар ўқувчига мўлжалланган.\nДавлат раҳбарлари ҳузурида ташриф доирасида имзоланган Ўзбекистон – Тожикистон инвестиция компаниясини ташкил этиш тўғрисида, саноат ва янги технологиялар соҳасида, тоғ-кон саноатида ҳамкорлик тўғрисида, Зарафшон дарёсида ГЭС қуриш лойиҳаси бўйича қўшма акциядорлик жамияти ташкил этиш тўғрисида, Юклар транзити тўғрисидаги битимлар, шунингдек, Дипломатик ваколатхоналар учун ер майдонларини ўзаро тақдим этиш тўғрисидаги битимга ўзгартиришлар киритиш, Фуқароларнинг ўзаро қатновлари тўғрисидаги битимга қўшимчалар киритиш тўғрисидаги баённомалар, икки мамлакат ташқи сиёсий идоралари ўртасидаги ҳамкорлик дастури ва қишлоқ хўжалиги соҳасида ҳамкорликни янада ривожлантириш бўйича “Йўл харитаси” алмашилди.\n– Биз муштарак тарих ва маданият, дин, маънавий қадриятлар ва анъаналар билан чамбарчас боғланган халқларимизнинг кўп асрлик дўстлигини жуда қадрлаймиз.\nШу ерда ўтирган оммавий ахборот воситалари вакиллари ва делегациялар аъзолари кейинги бир неча йилда Ўзбекистон – Тожикистон муносабатлари тараққиётида рўй берган улкан ўзгаришлар гувоҳидир.\nТожикистон билан яхши қўшничилик муносабатларини янада мустаҳкамлаш – Ўзбекистон ташқи сиёсатининг бош ва ўзгармас устувор йўналиши, – деди давлатимиз раҳбари. – Биз кўп қиррали ҳамкорликни ривожлантиришнинг барча масалаларини диққат билан кўриб чиқдик. Шуни қайд этмоқчиман: ҳеч бир йўналиш эътибордан четда қолмади.\nДавлат раҳбарлари ташриф арафасида ўтказилган Ҳудудлар форуми ва Ишбилармонлар кенгаши йиғилишининг самарали якунларини мамнуният билан қайд этдилар.\n– Биз мамлакатларимизда барпо этилган ҳамда бугун мустаҳкамланиб бораётган дўстлик ва шерикликнинг янги рамзларига айланган тиббиёт маркази ва ўқув муассасаси фаолиятини ҳар томонлама қўллаб-қувватлаймиз, – деди Шавкат Мирзиёев.\nПрезидентимиз Тожикистон раҳбарининг 2025 йилни Халқаро музликларни муҳофазалаш йили, деб эълон қилиши ва Музликларни асраш халқаро фондини ташкил этиш тўғрисидаги ташаббусларини Ўзбекистон тўлиқ қўллаб-қувватлашини таъкидлади.\n– Бугунги музокаралар кўп асрлик дўстлик, ишонч, яхши қўшничилик ва стратегик шериклик муносабатларини мустаҳкамлаш борасида ниятимиз жиддий ва қатъий эканини яна бир бор намойиш этди, – деди сўзининг якунида Президент Шавкат Мирзиёев. – Биргаликдаги саъй-ҳаракатларимиз Ўзбекистон ва Тожикистон ўртасидаги ҳамкорликда икки биродар халқнинг равнақи йўлида аниқ, сезиларли натижаларга эришишга қаратилган.\nСўнг “Кўҳи Борбад” санъат саройида Ўзбекистон ва Тожикистон санъат усталари иштирокида концерт бўлиб ўтди.\nТадбирда Тожикистон Республикаси Президентининг Ўзбекистон Республикаси Президенти Шавкат Мирзиёевни икки мамлакат ўртасидаги ҳамкорликни ривожлантириш йўлидаги улкан хизматлари учун Тожикистоннинг юксак мукофоти – I даражали «Зарринтож» ордени билан мукофотлаш тўғрисидаги фармони ўқиб эшиттирилди. Орденни давлатимиз раҳбарига Тожикистон Президенти Эмомали Раҳмон тантанали равишда топширди.\nДавлатимиз раҳбари юксак эътибор учун миннатдорлик билдириб, ушбу мукофот катта ҳурмат ва ишонч ифодаси, халқларимиз ўртасидаги яхши қўшничилик ришталарини мустаҳкамлаш борасидаги биргаликдаги саъй-ҳаракатлар эътирофи эканини таъкидлади.\nМамлакатларимиз яқин қўшни, халқларимизнинг муқаддас ерию суви, дини бир, тарихи ва тақдири, ташвишу шодликлари муштарак экани қайд этилди.\n– Бир-биримизни қўллаб-қувватлаб, ўзаро манфаатли ҳамкорлигимизни ривожлантириб, катта мақсадларимизга эриша оламиз. Биз доим бир-биримизга таянч бўлишимиз, ҳар қандай қийинчилик ва синовларни елкама-елка енгиб ўтишимиз лозим, – деди Ўзбекистон Президенти.\nКейинги йилларда икки томонлама муносабатларда улкан ўзгаришлар рўй бериб, уларни Ўзбекистон ва Тожикистондаги миллионлаб одамлар ўз кундалик ҳаётида ҳис этмоқда.\n– Бу Ўзбекистон – Тожикистон муносабатларининг янги модели, янги муҳитида ўз аксини топмоқда. Энг муҳими, барча саъй-ҳаракатларимиз ва амалий ишларимиз халқларимиз манфаатлари ва орзу-интилишларига тўлиқ мосдир, – деди Шавкат Мирзиёев.\nПрезидентимиз икки мамлакат санъат усталарининг бундай концертлари халқларимиз ўртасидаги абадий ва самимий дўстликни ифодаловчи яхши анъанага айлангани, санъат халқларни яқинлаштиришда муҳим ўрин тутишини таъкидлади.\n– Инсонга турли чегаралар ўрнатиш хос бўлса, санъат чегара билмайди, унинг буюк вазифаси – одамларни бирлаштириш. Меҳр-оқибатли бўлиш, тинч-тотув яшаш – халқларимизнинг азалий орзуси ва самимий интилишидир. Биз ҳам, икки давлат раҳбарлари – ўртамиздаги чегаралар бизни ажратишга эмас, фақат бирлаштиришга хизмат қилиши учун бундан буён ҳам ҳаракат қиламиз.\nТинчлик ва осойишталикни асраш, келажак авлодлар учун мамлакатларимизнинг барқарор ва изчил тараққиётини таъминлаш – умумий бурчимиз, – деди Ўзбекистон Президенти.\nКонцерт дастурида истеъдодли санъаткорлар халқларимиз маданиятининг бойлиги, ўзига хослиги ва шу билан бирга, муштараклигини намойиш этдилар.\nПрезидент Шавкат Мирзиёевнинг Тожикистонга расмий ташрифи давом этмоқда.


ИСТИҚЛОЛИНГ МУБОРАК, ҲУР ЎЗБЕКИСТОН ! » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Deputatlar kengashi » Deputat va matbuot » ИСТИҚЛОЛИНГ МУБОРАК, ҲУР ЎЗБЕКИСТОН !\n29-08-2014 18:18 Deputatlar kengashi » Deputat va matbuot\nАйни кунларда жонажон Ўзбекистонимизда истиқомат қилувчи миллатидан қатъий назар барчанинг қалбида ҳаяжон, кўзларида қувонч, бугунги кунга шукроналар туйғуси жўш урмоқда.\nБугун юртимизнинг қайси бир гўшасига қараманг, ободлик, байрам кайфиятини кўрамиз. Шаҳар-у, қишлоқларимизнинг ҳусни, таровати ўзгача. Мустақиллигимизнинг 23 йиллиги арафасида олиб борилган бунёдкорлик ишлари натижасида замонавий турар жой бинолари қад кўтариб, кўплаб ижтимоий объектлар қурилиб, фойдаланишга топширилмоқда.\nРеспубликамизнинг барча таълим муассасаларида бўлгани каби мен раҳбарлик қилаётган билим даргоҳида ҳам янги ўқув йилига тайёргарлик қизғин олиб борилмоқда.\nЖорий йилда мактабимизни 151 нафар 9-синф ўқувчиси битирди. Битирувчиларнинг барчаси таълимнинг кейинги босқичига тўлиқ қамраб олинди. Ўқув жараёнида Ўзбекистон Республикасининг ”Таълим тўғрисида”ги қонуни,”Кадрлар тайёрлаш” миллий дастури ижроси мактабимизда тўлиқ таъминланмоқда.\nЯнги 2014 – 2015 ўқув йилида 1-синфга 175 нафар ўқувчини қабул қилиниши кутилмоқда.1 синф ўқувчилари учун Президентимиз томонидан бериладиган совғалар 100 фоиз тайёрлаб қуйилди. Синф жоналари тўлиқ жорий таъмирланиб, спорт заллар барча спорт жиҳозлари билан таъминланди.\nҲар бир жабҳада эришилаётган муваффақиятларимизнинг асосини мустақиллигимиз туфайли яратилган имкониятлар ташкил этади.Бундан қанча ғурурланиб, фахрлансак арзийди. Ким бўлишимиздан қатъий назар ҳар биримиз ўқишда бўладими, меҳнатда бўладими, спорт ёки бошқа соҳада бўладими, ўзимизнинг меҳнатимиз билан мустақиллигимизни мустаҳкамлашга ҳисса қўшайлик.\nБарчамизга абадий мустақиллик байрами муборак бўлсин. Хонадонларингизга тинчлик, хотиржамлик тилаб, юртимизга кўз тегмасин, дейман.\n"Ягонасан, муқаддас Ватаним,севги ва садоқатим сенга бахшида,гўзал Ўзбекистоним!”\n2 – сонли мактаб директори К.Турсунназарова


ИПОТЕКА КРЕДИТЛАРИНИ КОМПЛЕКС СУҒУРТАЛАШ | IMKON SUG'URTA\nСуғурталовчи Суғурта шартномаси шартлари асосида қуйидаги мажбуриятларни олади:\nСуғурта қилдирувчи ва Наф олувчи ўрталарида тузилган Ипотека шартномаси асосида гаровга қўйилаётган мол-мулкга етказилган зарарнинг тўлиқ ёки қисман йўқотилиши ёки зарарланиши бўйича Суғурта товонини тўлаш.\nСуғурта қилдирувчининг суғурта шартномаси амал қилган даврда бахтсиз ҳодиса натижасида меҳнат қобилиятини қисман ёки доимий йўқотиши, унинг вафоти туфайли унга етказилган зарарни Наф олувчига ёки Суғурта қилдирувчи томонидан тайинланган шахсга қоплаб бериш.\nСуғурта қилдирувчи Суғурта шартномасида белгиланган тартибда ва муддатда Суғурта мукофотини тўлаш мажбуриятини олади.\nСуғурта шартномаси муддати Ипотека шартномаси муддатига мос равишда ўрнатилади.\nСуғурталовчи Суғурта шартномасига асосан қуйида кўрсатилган суғурта таваккалчиликлари бўйича мажбурият олиб боради:\nМол-мулкнинг доимий сақланиш жойида бўрон, кучли шамол, довул, жала, сел, яшин уриши, зилзила, тошқин, кўчки, дўл, қалин қор ёғиши ёки қаттиқ совуқ тушиши, ёнғин, портлаш, ўғирлик, босқинчилик, учинчи шахсларнинг ноқонуний ҳаракати натижасида етказилган зарар.\nСуғурта шартномаси муддати давомида Суғурта қилдирувчини бахтсиз ҳодиса натижасида меҳнат қобилиятини тўлиқ доимий йўқотиши;\nСуғурта шартномаси муддати давомида Суғурта қилдирувчини бахтсиз ҳодиса натижасида вафот этиши.\nСуғурта қилдирувчининг Суғурта товонини тўлаш хақидаги аризаси қуйидаги хужжатлар билан бирга 3 (уч) кун ичида тақдим қилинади:\nСуғурта ходисаси тўғрисида хабарнома;\nСуғурта қилдирувчининг Мол-мулкнинг зарарланган қисмига бўлган даъвоси, рўйхат бўйича номи ва зарар миқдори;\nУчинчи шахслардан зарар учун ундирилган маблағ;\nСуғурта ҳодисасини тасдиқловчи мухрланган ва ваколатли шахслар (суд, ёнғин хавфсизлиги, ИИБ, ЙҲХБ ва б.ш.) томонидан рўйхатланган хужжатлар тўплами;\nСуғурта қилинган шахс вафот этган тақдирда Суғурталовчига ФҲДЁ томонидан берилган вафоти тўғрисидаги гувоҳнома нусхаси;\nбахтсиз ҳодиса натижасида Суғурта қилинган шахснинг иш қобилияти тўлиқ ёки қисман йўқотилганлигини тасдиқловчи хужжатлар;\nбахтсиз ҳодиса натижасида меҳнат қобилиятини тўлиқ доимий йўқотишида Суғурта товони.\nСуғурта пулига нисбатан қуйидаги тартибда тўланади:\n1-гуруҳ ногиронлиги учун – 80,0 %;\n2-гуруҳ ногиронлиги учун – 65,0 %.\nСуғурта қилдирувчи бахтсиз ходиса натижасида вафот этганда олдинги Суғурта таъминоти тўланган қисмлари олиб ташланган ҳолда 100 % тўланади.\nСуғурта ҳодисаси ҳақида ариза берилгандан сўнг, ҳодиса асосларини аниқлаш учун\n3 (уч) кун ичида комиссия ташкил қилинади. Комиссия таркибига Суғурталовчи, Суғурта қилдирувчи ва Наф олувчининг вакиллари, ҳодиса тавсифига кўра мутасадди ташкилот вакиллари, экспертлар ва бошқалар киради.\nCуғурта ҳодисаси натижасида аниқланадиган мулкга етказилган суғурта товони миқдори Линцезияга эга бўлган баҳоловчи ташкилот ёки экспертларнинг баҳолаш хисоботи асосида белгиланади.\nКомиссия томонидан Суғурта ходисаси деб тан олинса 3 (уч) кун ичида зарар миқдори ва асослари ҳақида Далолатнома тузилади.\nТарафлар ўрталарида зарар миқдори ёки асослари ҳақида норозичилик келиб чиқса бошқа мустақил эксперт жалб қилинади.\nСуғурта пулидан паст қилиб тўланган Суғурта товонидан қолган Суғурта пули қисми Суғурта шартномасининг охирги муддатигача ўз кучини сақлаб қолади.\nЕтган зарар тўлиқ қопланган бўлса ёки уни қоплаш суд қарори билан айбдор шахсга юклатилган бўлса Суғурта қилдирувчи Суғурта товонини олиш ҳуқуқини йўқотади.\nСуғурта қилдирувчи ёки Наф олувчи учинчи шахсдан ёки айбдор шахсдан зарар учун Суғурта товонини бир қисмини олган бўлса Суғурталовчи фақатгина Суғурта пулининг қолган қисмини тўлаши мумкин.\nСуғурталовчи Суғурта қилдирувчига тўлаган Суғурта товони миқдорини зарар етказган шахсдан ундириш учун талаб қилиш (регресс) ҳуқуқига эга. Регресс ҳуқуқи Ўзбекистон Республикаси амалдаги қонунчилиги асосида амалга оширилади.\nМол-мулк йўқотилса унинг зарарланган қисми алмаштирилади ёки Суғурта пули доирасида тўланади. Бу ҳолда ҳар бир Бўлим бўйича умумий Суғурта товони Суғурта шартномасида кўрсатилган умумий Суғурта пулидан ёки Суғурта таъминотидан ошмаслиги керак.\nСуғурталовчининг Суғурта товонини (таъминоти)ни тўлашни рад этишдаги қарори асосли равишда Суғурта қилдирувчига ёки Наф олувчига суғурта товонини ёки суғурта пулини тўлашни сўраб мурожаат этганларидан кейин 15 (ўн беш) кун ичида рад этиш сабаблари кўрсатилган ҳолда ёзма равишда хабар қилинади.\nСуғурталовчининг Суғурта товонини (таъминоти)ни тўлашни рад этишдаги қарори судга даъво бериш орқали ҳал қилиниши мумкин.\nСуғурта қилдирувчининг ёки Наф олувчининг Суғурта ҳодисаси натижасида тўланган зарар учун айбдор шахсдан талаб қилиш ҳуқуқи тўланган сумма доирасида Суғурталовчига ўтади.\nСуғурталовчига ўтган талаб қилиш ҳуқуқи унинг томонидан Суғурта қилдирувчи, Наф олувчи ва зарар учун жавобгар бўлган шахс ўртасидаги муносабатларни тартибга солувчи қоидаларга риоя қилган ҳолда амалга оширилади.\nСуғурталовчи ўзига ўтган талаб қилиш ҳуқуқини амалга ошириши учун Суғурта қилдирувчи ёки Наф олувчи барча хужжатлар тўпламини, гувоҳларни ва маълумотларни бериши шарт.\nСуғурта қилдирувчи ёки Наф олувчи зарар учун жавобгар бўлган шахсга нисбатан талаб қилиш ҳуқуқидан воз кечса, у ҳолда Суғурталовчи Суғурта товонини тўлашдан озод бўлади ва тўланган Суғурта товонини қайтаришга ҳақли бўлади.\nСуғурта ходисаси тан олинганлиги тўғрисидаги далолатнома имзолангандан сўнг Суғурта товони Суғурталовчи томонидан 10 (ўн) банк куни ичида Суғурта қилдирувчига ёки Наф олувчига тўланади.